«Ҳақиқий даҳшатли воқеалар». Ҳуснора Шодиева ўзи гувоҳ бўлган Қозоғистондаги намойишлар ҳақида - 7 Января 2022 - BEPUL MP3 KO'CHIRISH, VIDEO KLIP, FOTO SURATLAR, YANGI\nЧетверг, 2022-01-27, 4:33 AM\nГлавная / Bosh sahifa » 2022 » Январь » 7 » «Ҳақиқий даҳшатли воқеалар». Ҳуснора Шодиева ўзи гувоҳ бўлган Қозоғистондаги намойишлар ҳақида\n«Ҳақиқий даҳшатли воқеалар». Ҳуснора Шодиева ўзи гувоҳ бўлган Қозоғистондаги намойишлар ҳақида\nУ бу ҳақда Instagram'даги шахсий саҳифасига пост жойлаган\nТелебошловчи, хонанда ва блогер Ҳуснора Шодиева ўзи гувоҳ бўлган Қозоғистондаги намойишлар ҳақида гапирди.\nҲуснора Шодиева фарзанди Салим ва дугоналари билан Қозоғистонга дам олиш учун боргани, у ердаги намойишларга ўзи гувоҳ бўлгани ва кутилмаганда қўрқинчли воқеаларга дуч келганини таъкидлаган. У бу воқеалар акс этган постни Instagram’даги шахсий саҳифасига жойлаган.\n«Аллоҳ мени севади. Биз 4 январь куни фарзандим Салим, дугоналарим билан тоққa чиқдик ва у ерда ўзимизни эртакка тушиб қолгандек ҳис этдик. Қор жуда яхш ёғар эди. Атрофда қор билан қопланган арчалар чинакам байрамона кайфиятни берарди ва чинакам Янги йилга ўхшар эди. Атрофда жуда кўплаб болалар ва оилалар бор ва уларнинг барчаси хурсанд бўлиб вақт ўтказаётганди. Ҳеч қандай муаммо йўқ эди. Бир неча соатдан кейин ҳақиқий даҳшатли воқеалар бошланиши ҳеч кимнинг хаёлига ҳам келмасди. Фарзандим ва дугоналарим билан 4 январь куни кечқурун меҳмонхонага яхши кайфиятда қайтдик ва дарҳол эртанги кунни режалаштира бошладик. Кейинги режалар Медеудаги конькида учиш ва савдо марказида харид қилиш эди. Икки соат ўтгач, биз биринчи қўрқинчли товушларни эшитдик. Аввалигa уларни Янги йилни яхши нишонлашяпти деб ўйладим. Кейин эса дугоналарим ва мен яқинларимизга қўнғироқ қилиб ҳаммаси жойидами деб сўраб бошладик. Ўша пайт интернет ҳали ҳам ишлаётганди… Товушлар яқинлашиб борарди ва бир неча дақиқада биз бу даҳшатни ўз кўзимиз билан кўрдик. Биз жуда қўрқдик. Ўшанда фақат ўзимни эмас, балки атрофимдаги барчани ўйлай бошладим. Салим мени қаттиқ қучоқлаб олди ва менга қараб бизни қутраришадими деб сўради. Ўзимни жуда ноқулай ҳис этдим, йиғласам боламни қўрқитишим мумкин эди. Биз 5 январь куни эрталаб соат 6 ларда барча товушлар тинганини сездик ва чироқ ўчган меҳмонхонадан кетишга киришдик. Соат 7 ларда аэропортга кириб бордик. Салим жуда қўрққан эди. Ҳеч нарса йўқ эди: на интернет ва на мобил алоқа. Рўйхатдан ўтишни анча кутдик аммо у бошланмади, ўша пайт вақт тўхтагандек эди. Борган сари менинг ҳолатим ёмонлашиб борарди. Миямда «агар кета олмасак нима бўлади», «агар уддалай олмасак нима бўлади» деган ўйлар айлана бошлади. Биз рўйхатдан ўтдик ва самолёт қўнди… Бу оғир вазиятда ҳаттоки мен яқиндан танимайдиган одамлар ҳам менга ёрдам беришга тайёр эканини айтди. Менга сўзлар билан таскин беришди», — дейди Ҳуснора Шодиева.\nАввалроқ Ҳуснора Шодиева турмушга чиқаётгани ҳақидаги миш-мишларга аниқлик киритгани ҳақида хабар берилган эди.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 348 | Добавил: #ahborot, #habarlar, #news, #uznews, #newsuz, #Yangiliklar, #Yangilik, #новости, #xabarlar | Рейтинг: 0.0/0\n«Қотиллар билан қандай қилиб музокара олиб бориш мумкин?» — Тўқаев «террорчиларга» қарши огоҳлантирмасдан ўқ узишни буюрди\nБекорчилик ҳам соғлигимизга салбий таъсир қилади\nМирзиёев ва Путин гаплашиб олди\nАёл кишига нафосат ярашади безорилик эмас!\nТошкентдаги банкоматдан қарийб 20 миллион сўмни ўзлаштирган шахслар қўлга олинди\nБош ичи босими (внутричерепное давление) қандай касаллик ва нима сабабдан келиб чиқади?\nАлишер Усмонов қайси металл келажакда «янги олтин»га айланишини таъкидлади\nMurod Manzur - Umrim Rossiyada o'tmoqda (Musofir-3)\nYulduz Usmonova - Tun\nMirjon Ashrapov - Meni kechir\nJanob Rasul - Gejalar\nMurod Manzur va Ma'rifat Ortiqova - Nozing boshqacha\nG'ulomjon Yoqubov va Toirjon Latipov - Buncha go'zal\nShohjahon Jo'rayev - Ayt, nima qoldi\nOtabek Mutalxo'jayev - Otajon\nYamin - Armonim\nHamdam Sobirov - Yengildim\nБахт улашувчи 6 та маҳсулот\nAbadiylar Uzbek tilida 2021 yil premyera kino O'zbekcha tarjima kino HD


Офтоб урмасин десангиз...\nМутахассисларнинг қайд этишича, чарақлаган офтоб остида сайр қилиш одам организми учун фойдалидир. Қуёшнинг ультрабинафша нурлари боис теримиз D витамини ишлаб чиқаради. Шунингдек, офтобли кунлар руҳиятимизнинг яхшиланишига, тушкунликдан халос бўлиб, кайфиятимиз кўтарилишига сабаб бўлар экан. Маълумки, организмда D витамини камайиб кетиши остеопороз (суяклар мўртлиги), мушакларда бўшашиш, танада сурункали оғриқ, қандли диабетнинг 1 ва 2-турини келтириб чиқаради.\nАммо, қуёш нури остида сайр қилиш фойдали ҳисобланса-да, меъёрга амал қилмаслик оқибатида киши офтоб уриши хасталигига дучор бўлиши мумкин.\nЖазирама иссиқ кунлари инсон танасининг ҳарорати "қуёш уриши" натижасида 37,1 дан 38,8 даражага кўтарилиши мумкин. Тананинг қизариши, кучли чанқаш, оғизнинг қақраб кетиши, иссиқ уриши ҳолатининг аломатлари ҳисобланади. Кейинчалик юрак фаолиятининг тўхтаб қолиши, ҳушдан кетиш ҳолатлари ҳам юзага келиши мумкин. Шунингдек, иссиқ кунларда чекиш ҳамда спиртли ичимлик ичишдан тийилиш лозим. Ёғли, калорияси кучли таомлар тановул қилмаслик, жисмоний ҳаракатни камайтириш тавсия этилади. Шунда соғлиғимиз борасида муаммо пайдо бўлишидан ўзимизни ҳимоя қилган бўламиз.\nҲаво ҳарорати кўтарилганда терлаймиз, организмимиздан кўп миқдорда натрий ажралади. Шунинг учун ҳам яхна таомлар ҳамда кўпроқ мева ва сабзавотлар истеъмол қилиш фойдали саналади. Жазирама кунларда синтетик материалдан эмас, балки табиий пахта толасидан тайёрланган кийимлар кийиш мақсадга мувофиқ. Иссиқ уриши асосан бошнинг қизиб кетиши оқибатида юзага келади. Шу сабабли кўчага бош кийимсиз чиқмаганингиз маъқул. Қаттиқ бош оғриғи, кўнгил айниб қайт қилиш, баъзан ҳушдан кетиш ҳолати офтоб уриш аломатларидир. Оғир ҳолларда одам бесаранжомланади, кўзига йўқ нарсалар кўриниши мумкин. Шундай ҳол юз берса, беморни дарҳол тоза ҳавога олиб чиқиш, сояга ётқизиб елпиш, баданини совутиш, бошини совуқ сув билан намлаш лозим. Муолажа олиши учун тез тиббий ёрдам шифокорларини чақириш шарт.\nКузатишларга кўра, асосан кичик ва ўсмир ёшдаги болалар, қариялар ҳамда маст ҳолдаги инсонлар иссиқ уриши ҳолатига тушишмоқда экан.\nЁз фаслининг иссиқ кунларида кўпчилик сув ҳавзаларида чўмилиб, қуёшда тобланишни хуш кўришади. Бироқ қуёшда тобланиш давомийлигига ҳам эътибор бериш керак. Сув бўйида қуёшда тобланиш 15-20 дақиқани ташкил этиши, аста-секинлик билан амалга оширилган ҳолда икки соатдан ошмаслиги зарур.Эрталабки ва кечки вақт қуёшда тобланиш учун энг мақбул муддат саналади. Бу муолажани овқатлангандан сўнг камида бир соатдан кейин, ётган ҳолатда эмас, балки ҳаракатланиш жараёнида амалга ошириш лозим. Бу пайтда кўп овқат истеъмол қилмаслик, асосан сут-қатиқ маҳсулотлари ва сабзавотлар тановул қилиш яхши наф беради.\nШуни ҳам алоҳида қайд этиш лозимки, ҳаддан ортиқ қуёш тиғида бўлиш тери саратонига учраш эҳтимолини оширади. Ультрабинафша нурларининг зарари терига нисбатан кўзларимизга тезроқ таъсир кучини кўрсатади. Ушбу нурлар остида узоқ муддат бўлиш катарактанинг келиб чиқишига, оқибатда кўз нурининг бутунлай йўқолишига сабаб бўлиши мумкин. Шунинг учун кўзларни қуёшдан сақловчи кўзойнак ёрдамида муҳофаза қилиш тавсия этилади.\nвилоят ФВБ ходими.


Жорий ўқув йилида кам таъминланган оила фарзандлари ва Сўх туманида истиқомат қилувчилар учун квота ажратилади — Review.uz\nЖорий ўқув йилида кам таъминланган оила фарзандлари ва Сўх туманида истиқомат қилувчилар учун квота ажратилади\n2020/2021 ўқув йили тахминий қабул квотаси 156 000 тадан ошиши кутилмоқда.\nЎзбекистон Республикаси Бош вазирининг ижтимоий ривожлантириш масалалари бўйича ўринбосари Бехзод Мусаев раҳбарлигида 2020/2021 ўқув йили қабул жараёнини ташкил этиш юзасидан долзарб вазифаларга бағишланган оффлайн брифинг бўлиб ўтмоқда.\n2020/2021 ўқув йилида ОТМларга қабул квотаси оширилади\nЖорий ўқув йили учун Сўх туманида истиқомат қилувчи битирувчиларига ОТМларга киришда алоҳида 500та давлат гранти квотаси берилади. Шунингдек, кам таъминланган аёллар ва уларнинг фарзандларига алоҳида 800та давлат гранти учун квота ажратилади.\nБу йилги тахминий қабул квотаси 156 000 тадан ошиши кутилмоқда. 144 000 таси бакалавриат таълим йўналишлари ва қолгани магистратура мутахассисликларига ажратилади.


G7 га аъзо давлатлар вазирлари Италияда Суриядаги вазиятни муҳокама қилади\n30 октябр 2020, Тошкент вақти: 04:38\nАҚШ Давлат котиби Рекс Тиллерсон Катта еттилик – G7 йиғинида иштирок этиш учун Италияга борди. Йиғин кун тартиби марказида Сурия можароси бўлиши кутилмоқда.\nТиллерсон ва G7 га аъзо бошқа давлатлар ташқи ишлар вазирлари 10 апрель куни учрашадилар. 11 апрель куни эрталаб Суриядаги вазиятни муҳокама қилиш учун махсус йиғин ўтказилади. Бу ҳақда Италия матбуот нашрлари хабар берди.\nКатта еттиликка АҚШ, Япония, Германия, Британия, Италия, Франция ва Канада аъзодир. Катта саккизликка аъзо бўлган Россия 2014 йилда Украинанинг Қрим яриморолини аннексия қилиб олганидан кейин, гуруҳдан чиқариб юборилган эди.


Лондонда амалга оширилган ва олди олинган қатор бомба ҳужумлари муносабати билан Британияда ҳамон кескин хавфсизлик чоралари сақланмоқда.\nЯкшанба куни полиция яна 7 одамни ҳибсга олди.\nҲозирга қадар террор уринишлари муносабати билан қамоққа олинганлар сони 19 тага етди.\nАйни пайтда Италия полицияси¸ 21 июл кунги Лондон ҳужумларига алоқадорликда гумон этилаëтган Осман Ҳусейн устидан бораëтган терговга оид маълумотларни эълон қилди.\nТергов хулосасига кўра¸ Ҳусайннинг халқаро террор тармоғига алоқаси йўқ¸ деб топилган.


Ўзбекистон аэродромларида авиация учун хавфли бўлган 1153та об-ҳаво ҳодисалари кузатилган\n«Ўзгидромет» 2019 йилнинг тўққиз ойи давомидаги фаолияти якунлари ҳақидаги маълумотни эълон қилди.\nҚайд этилишича, тўққиз ой давомида «Ўзгидромет» иқтисодиёт тармоқларини гидрометеорологик маълумотлар ва прогнозлар билан таъминлади. Марказнинг хизмат кўрсатиш, тезкор, таҳлилий, иқлимий маълумотларни вазирлик, идора ва бошқа тегишли корхона ва ташкилотларга етказиш ишлари 3162,5 млн. сўмни ташкил этди.\nҚисқа ва ўрта муддатли тезкор агрометеорологик ва метеорологик маълумотлар ва прогнозларнинг оқланиши ва аниқлик даражаси 91-93 фоиз, гидрологик маълумотларда 90-92 фоиз, агрометеорологик маълумотларда 90 фоизни ташкил этди.\n2019 йил 9 ой давомида жами 16 360та самолёт-парвозлари об-ҳаво маълумотлари билан таъминланган бўлиб, шулардан 15 334таси халқаро йўналишдаги парвозлардир. Аэродром бўйича тузилган 9/24 соатлик башоратларнинг оқланиши 92,8 фоизни, қўниш учун берилган башоратларнинг оқланиши 97,8 фоизни, шторм огоҳлантиришларнинг оқланиши 96,8 фоизни ташкил этди.\nЎзбекистон аэродромлари ҳудудларида ҳаммаси бўлиб авиация учун хавфли бўлган 1153та об-ҳаво ҳодисалари кузатилган бўлиб, огоҳлантирилиш 99,7 фоиз бўлган, шулардан 332тасида кўринувчанлик 2 000 метрдан кам ва булутлилик 200 метрдан кам бўлганлиги кузатилган.\nҚатновлардаги узилишлар, вақтинча тўхтатиб қўйилиши ва бекор қилинишига башоратларнинг оқланмаганлиги сабаб бўлмаган.\n2019 йил 9 ой давомида Тошкент шаҳри бўйича 35 653та, бутун тармоқ бўйича 100 339та атмосфера ҳавоси намуналари олинган ва таҳлил қилинган. Юза сувлар ифлосланиши мониторинги лабораториясида 412 юза сув намуналари таҳлил қилинган. Радиоактив ёғинлар зичлигини аниқлаш учун 450 та намуна таҳлил қилинган.


Қатар 2032 йилги ёзги Олимпия ўйинларини қабул қилмоқчи – O'zbekiston Milliy paralimpiya qo'mitasi\nҚатар 2032 йилги ёзги Олимпия ўйинларини қабул қилмоқчи\nҚатар Миллий олимпия қўмитаси Халқаро Олимпия қўмитасига 2032 йилги Олимпия ўйинларини ўтказишга тайёрлигини маълум қилди.\n“Бугунги баёнот ХОҚ комиссияси билан келгусида бизнинг манфаатларимизни ўрганиш ва Қатарни ривожлантириш йўлида мазмунли мулоқот бошланганлигини англатади. Кўп йиллар давомида спорт мамлакатимизни юксалтиришнинг асосий омилларидан бири бўлмоқда. Ана шу синовдан ўтган хизмат рўйхати ва бой тажриба ХОҚ комиссияси билан музокараларимиз асосини ташкил этади”, – деб баёнот берди Қатар Миллий Олимпия қўмитаси президенти шайх Хамад бин Халифа ал Тани.\nҚатар бу борада босқичма босқич қадам ташлаб келмоқда. Доха шаҳри 2006 йил Осиё ўйинларини қабул қилган. Орадан вақт ўтиб, 2022 йилда футбол бўйича жаҳон чемпионати мезбонлигини қўлга киритди. Ана энди Олимпия ўйинлари мезбонлиги учун ҳам курашни бошлади. Илгарироқ Туркия, Ҳиндистон ва Австралия 2032 йилда Олимпия ўйинларини ўтказиш истагини билдирган эди. Бу ўйинларни ўтказишга Жанубий Корея ва Корея Халқ Демократик Республикаси ҳам биргаликда буюртма берган.\nЎзбек тенниси ривожига улкан ҳисса қўшган – Игорь Шепелев 65 ёшга тўлди\nСадриддин Сайматов 23 ёшни қарши олди!


Шавкат Мирзиёев жорий йилда имтиҳонларни соддароқ шаклда ўтказиш бўйича топшириқ берди — Review.uz\n2020 йилдан кириш имтиҳонлари жами 5 та – учта мажбурий ва иккита мутахассислик фани бўйича ўтказилиши белгиланган эди. Лекин карантин шароити ёшларнинг имтиҳонга тўла тайёргарлик кўриш имкониятини ҳам чеклади. Президент Шавкат Мирзиёев қолган қисқа вақтдан унумли фойдаланиш имкониятини яратиш мақсадида, жорий йилда имтиҳонларни соддароқ шаклда ўтказиш бўйича масъулларга топшириқ берди.\nШунингдек, янги тизим асосида ташкил этилиши белгиланган касб-ҳунар мактаблари, коллеж ва техникумларни ишга тушириш вазифалари аниқ белгилаб берилган. Бу борада эски коллеж тизими хатолари такрорланмаслиги зарур. Шу боис ҳар бир вилоятда биттадан намунали касб-ҳунар мактаблари, коллеж ва техникумни тайёрлаш вазифаси белгиланди.\nМерос қилиб қолдириладиган умрбод эгалик, доимий эгалик, вақтинча фойдаланиш ҳуқуқлари билан ер ажратиш амалиётлари тугатилади\nПрезидент талабалар учун ётоқхоналарни кўпайтириш бўйича топшириқ берди\nБолалар боғчаси ва мактабларни спорт анжомлари билан жиҳозлаш учун бюджетдан 100 миллиард сўм ажратилган


Ҳамиша камбағалликдан шикоят қилиб юрганларни ёки бойлик, пул топиш орзусида ҳаловатини йўқотганларни кўрганда беихтиёр, «Пайғамбар алайҳиссаломнинг ҳаётларидан ибрат олинг, у зотнинг аҳли байти қандай кун кечирганига назар солинг, саҳобийларнинг, тобеъинларнинг турмушларини ўрганинг», дегинг келаверади. Бунга Ислом тарихида мисоллар тўлиб-тошиб ётибди: Абу Ҳурайрадан келтирилишича, Расулуллоҳ соллаллоҳу алайҳи васаллам кунларнинг бирида ёки кечаларнинг бирида кўчага чиққанларида, Абу Бакр ва Умарни (розияллоҳу анҳумо) учратдилар. Уларга: «Сизларни бу соатда уйингиздан нима етаклаб олиб чиқди?», деганларида, икковлари:\n«Очлик, эй Аллоҳнинг Расули», дейишди. Шунда Расулуллоҳ соллаллоҳу алайҳи васаллам: «Аллоҳга қасам, мени ҳам сизларни олиб чиққан нарса олиб чиқди, юринглар», дедилар. Саҳобалар у зот билан ансорийлардан бир кишиникига боришди. Боришса, у уйида йўқ экан. Унинг хотини буларни кўриб: «Хуш келибсизлар, марҳабо», деди. Расулуллоҳ соллаллоҳу алайҳи васаллам: «Фалон киши (яъни, эринг) қаерда?» дедилар. У аёл: «Бизга ичимлик суви олгани кетди», деди. Шу пайт ҳалиги ансорий келиб, Расулуллоҳ соллаллоҳу алайҳи васаллам ва икки биродарларини кўриб: «Аллоҳга ҳамд бўлсин, бугун меҳмон жиҳатидан мендан кўра ҳурматлироқ киши йўқ», деди. Ва бориб, хурмоси бор бир новда кўтариб келди. Унда пишмаган, қуритилган ва ҳўл хурмо бор эди. У: «Енглар», деб илтифот қилди. Сўнг қўлига пичоқ олувди, Расулуллоҳ соллаллоҳу алайҳи васаллам унга: «Қўй, сут бериб турган жониворни сўйма», дедилар. Кейин хонадон соҳиби бир қўй сўйди. Улар бу қўйданва ҳалиги новдадаги хурмодан еб, ичимликлар ичишди. Қоринлари тўйиб ва ташналиклари қонганиданкейин Расулуллоҳ соллаллоҳу алайҳи васаллам АбуБакр ва Умарга: «Аллоҳга қасам, Қиёмат куни бунеъматлар ҳақида сўроққа тутиласизлар. Сизларни очлик уйларингиздан чиқарган эди, сизлар эса бунеъматларга эришиб қайтмоқдасиз», дедилар (ИмомМуслим ривояти). Абдуллоҳ ибн Аббосдан (розияллоҳу анҳумо) ривоят қилинади: «Расулуллоҳ (соллаллоҳу алайҳи ва саллам) вафот этганларида ортларидан на бир динор ё дирҳам пул, на бир қул, на бир чўри қолдирмай, балки совутларини бир яҳудийга ўттиз соъ (бир соъ 2,176 килога тенг) таомга гаровда қолдириб дунёдан ўтдилар» (Имом Аҳмад ривояти).\nМўминлар онаси Оиша бинти Абу Бакрдан (розийаллоҳу анҳо) ривоят қилинади: “Расулуллоҳ соллаллоҳу алайҳи ва салламнинг ёстиқлари теридан бўлиб, ичига хурмо қипиғи солинган эди” (Имом Аҳмад, Абу Довуд, Термизий, Ибн Можа ривояти). Абу Ҳурайрадан (розияллоҳу анҳу) ривоят қилинади. Расулуллоҳ (соллаллоҳу алайҳи ва саллам): «Динор ва дирҳамга ҳамда бахмал ва кимхобга (яъни бойлик ва кийимга) қул бўлганлар ҳалок бўлишди. Агар уларга берсанг, (сендан) рози бўлишади, бермасанг, рози бўлишмайди», деганлар (Имом Бухорий ривояти). Саҳл ибн Саъд Соъидийдан (розияллоҳу анҳу) ривоят қилинади: «Расулуллоҳ (соллаллоҳу алайҳи васаллам): «Агар Аллоҳ ҳузурида дунёнинг пашша қанотичалик қадри бўлганида эди, кофирларга ундан бир ҳўплам сувча нарсани ҳам бермас эди», деганлар (Имом Термизий ривояти). Каъб ибн Иёздан (розияллоҳу анҳу) ривоят қилинади.\nРасулуллоҳ (соллаллоҳу алайҳи ва саллам): «Ўар бир умматнинг фитнаси бор. Менинг умматимнинг фитнаси мол-дунёдир», деганлар (Имом Термизий ривояти). Пайғамбар алайҳиссалом суюмли қизлари Фотимаи Заҳрони Ҳазрати Алига турмушга узатишга қарор қилганларидан кейин ундан: «Маҳрга бирор нарсанг борми?», деб сўрадилар. Ҳазрати Али: «Йўқ, эй Аллоҳнинг Расули», деди. «Ҳутамийя совутинг қани?», дедилар Пайғамбаримиз. «Ўзимда, эй Аллоҳнинг Расули», деди Ҳазрати Али. «Ўшани бер, бўлмаса», дедилар. Совут Усмон ибн Аффонга 470 дирҳамга «сотилди». Ана шу пулга атир- хушбўйликлар, келинга бир сидирға (!) сарпо харид қилинди. Тўй зиёфати қилишга маблағ йўқ эди. Саъд ибн Муоз қўй олиб келди. Саҳобалар жўхори ва бошқа егуликлар топишди. Пайғамбарнинг суюмли қизлари Ҳазрати Али хонадонига келин бўлди (Имом Абу Довуд ва Термизий ривояти). Ҳаннод ад-Динаврий Шаъбийдан бундай ривоятни келтиради: «Ҳазрати Али айтадилар: «Муҳаммад алайҳиссалом қизлари Фотимага уйланганимда менинг ҳам, унинг ҳам бир қўй терисидан (пўстак) бошқа тўшагимиз йўқ эди. Кечаси устида ухлар эдик, кундузи унда сувчи туяга ем берардик.\nМенинг ундан (Фотимадан) бошқа хизматчим йўқ эди». Расулуллоҳ алайҳиссалом қизлари Фотимани Ҳазрати Алига никоҳлаб берганларида у билан бирга теридан бўлган тўшак, ичига хурмо қипиғи солинган болиш, тош тегирмон, сув идиши ва иккита мешча юборган эканлар. Тарихчилар бундай ҳикоя қилишади: Бир куни Ҳазрати Али Фотимаи Заҳрога: «Қудуқдан сув тортавериб кўкрагим оғриб кетди. Отангизга Аллоҳ кўп асирларни берган, бирорта хизматчи сўрасанг қандоқ бўларкин?», деди. Фотима ҳам: «Мен эса тегирмон айлантиравериб қўлларим қавариб кетди, бориб хизматчи сўрайман», деди.\nФотима биринчи гал оталаридан ҳаё қилиб сўролмай қайтдилар. Кейин эр-хотин икковлашиб хизматчи сўрагани боришди. Сув тортавериб, тегирмон айлантиравериб қийналиб кетишганидан арзи ҳол қилиб, хизматчи берилишини сўрашди.\nЭнди Расулуллоҳнинг (соллаллоҳу алайҳи ва саллам) суюмли қиз ва куёвларига қилган жавобларини тингланг: «Аллоҳга қасам, сизларга бериб аҳли суффани оч қолдиролмайман. Ҳозир маблағ топа олмай асирларни сотиб, тушган маблағни аҳли суффага сарфламоқчиман». Улар ноилож орқага қайтишди.\nКейин Расулуллоҳ хизматчи ўрнига қизлари ва куёвларига намоздан сўнг ўттиз уч мартадан тасбеҳ, таҳмид, такбир айтишни маслаҳат бердилар. Расулуллоҳнинг хонадонлари ҳаддан зиёд камтарона, фақирона яшар эди. Тобеъинлардан Урва ибн Зубайрнинг ривоят қилишича, Ҳазрати Оиша жияни Урвага Ҳужраи саодатда қандай яшаганлари ҳақида шундай деган: «Ойдан-ойга қараб турардик. Расул алайҳиссалом уйларида кўпинча қозон осилмасди. Емагимиз асосан хурмо ва сув бўларди. Расулуллоҳнинг ансорий қўшнилари баъзан бизга сут келтириб беришарди. Биз шуни ичардик». Пайғамбар алайҳиссалом Мадинада завжаи мутоҳҳаралари билан масжидга ёнма-ён қурилган ҳужраларда яшар эдилар. Ҳасан ибн Али (р.а.)\nайтадики: «Усмон халифалиги даврида Набий алайҳиссалом завжалари яшаган ҳужраларга кирсам, қўлим шифтларига тегар эди». Валид ибн Абдулмалик замонида бу ҳужралар масжидга қўшиб юборилган эди. Саид ибн Мусаййиб айтади: «Агар бу ҳужралар шу ҳолида бузмасдан қолдирилганида эди, дунёнинг хазина калитлари қўлларида бўлатуриб, Расулуллоҳ (соллаллоҳу алайҳи ва саллам) рози бўлган нарсаларни одамлар ўз кўзлари билан кўришар эди».\nАллоҳнинг суюкли пайғамбари, бутун Ислом оламининг раҳбари ва йўлбошчиси, Аллоҳ таоло «агар хоҳласангиз, тоғларни олтинга айлантириб бераман», дея ваъда қилиб турган зот энг суюмли қизларига қўша-қўша кўрпа-тўшаклар, кўплаб чорва моллари, керагича уй жиҳозлари, сон-саноқсиз кийим-кечакларни сеп қилиб беришлари мумкин эди. Бутун Мадина аҳлини, ҳатто бошқа ўлкалардан меҳмонларни чорлаб шоҳона тўйлар қилиб беришлари мумкин эди.\nАммо у зот бундай қилмадилар. Чунки, бунга ахлоқлари йўл қўймас эди, динлари, диёнатлари ижозат бермас эди. Аксинча қизлари ва куёвларини камтарликка чақирдилар, буюк қаноатга йўлладилар. Муҳаммад алайҳиссаломнинг умматлари бўлган бизлар бугун нима қиляпмиз? Нега у зотдан, Пайғамбар оиласидан ўрнак олмаймиз, ибратланмаймиз? Аксинча, қизимизни узатсак, қўша-қўша жиҳозлар, беҳисоб кийим-кечаклардан иборат сеп қилишга уринамиз.\nЎғлимизни уйласак, бунча мебел қиласан, фалондақа уй олиб берасан, бунча одамга зиёфат берасан, тўйга фалон артистни чақирасан, деган шартлар қўямиз. Никоҳ тўйларини серҳашам, дабдабали қилиб ўтказишда кимўзарга мусобақалашамиз. Фарзандларимизнинг бахт-саодатини, иймонини, инсофини, диёнатини ўйламаймиз. Бу мол-дунё, ҳашам ва дабдабалар уларга яхшилик келтиради, деб ўйлаймизу буларнинг охиратдаги ҳисоб-китоби ҳақида мутлақо бош қотирмаймиз. Агар бу дабдабаю- асъасалар динимизга, ахлоқимизга, охиратдаги аҳволимизга фойда берганида Аллоҳ ҳам, Унинг Расули ҳам бунга буюрган бўлур эди. Йўқ, аксинча Расулуллоҳ алайҳиссалом ҳаётда бунинг бутунлай зиддига тарғиб қилгалар.\n1737 марта ўқилди\nДругие материалы в этой категории: « Пайғамбар алайҳиссалом сийратларининг муҳим саналари\tНабий алайҳиссаломга муҳаббат »


Моддалар алмашинувини тезлаштиришнинг 7 самарали усули 2-12-2021, 23:00 | Zamin.uz\nМетаболизмнинг ёш ўтиш билан секинлашиши ҳеч кимга сир эмас. Катта ёшли аёлларнинг вазни ҳар йили 200 граммга ортиб боради. 50 ёшга келиб эса моддалар алмашинуви ёмонлашгани ҳисобига, тахминан, 16 килога яқин вазн йиғилади.\nОзиш учун кундалик рационни бирданига қисқартириш тўғри эмас. Дастлаб, натижа сезилгани билан кейинчалик организм учун бу стресс бўлиши мумкин. Озиқланишда етишмовчилик кузатилганда мавҳумликни ёмон кўрган организм ёғларни сарфламасдан, ўзида сақлаб туриши мумкин. Шунинг учун ҳам метаболизмни жадаллаштирмоқчи бўлсангиз очлик ҳақида унутинг.\nНонуштадан воз кечманг\nМетаболизмни яхшилайдиган парҳезда, албатта, нонушта бўлиши керак. Тонгда тановул қилмайдиган аёллар, нонуштани канда қилмайдиганларга нисбатан 4,5 марта кўпроқ семиришдан азият чекади. Биринчидан, куннинг биринчи ярмида организмга кирадиган калория, деярли тўлиқ энергияга айланади. Иккинчидан, тўйиб қилинган нонушта узоқ вақт қоринни тўқ тутиб, зарарли бирон нарса еб қўйишнинг олдини олади. Айнан нонушта фаол турмуш тарзи кечириш учун етарлича энергия беради. Бу эса табиийки, саломатлик ва гўзал қомат учун муҳим саналади.\nЧой ёки қаҳва ичиш\nКунига уч финжон қаҳва ичиш моддалар алмашинувини 5—8 фоизга жадаллаштиради. Натижада ҳеч нима қилмаган тақдирда ҳам одам 98—174 калория сарфлайди. Қолаверса, янги дамланган чойнинг атиги бир пиёласи организмдаги метаболизмни 12 фоизга тезлаштириши мумкин.\nКўп сув ичиш\nКунига 6 стакан совуқ сув ичилса, йилига 2,5 килограмм, кунига эса 50 калория йўқотасиз. Агар метаболизмни янада яхшироқ жадаллаштиришни истасангиз, дарҳақиқат совуқ сув ичинг. Шунда уни тана ҳароратига мувофиқ иситиш учун организм қўшимча энергия сарфлайди.\nОқсилга бой маҳсулотларни канда қилманг\nҲар бир овқат таркибида оқсил бисёр бўлиши мушаклар учун фойдали. Қолаверса, оқсилга бой рацион метаболизмни 35 фоизга жадаллаштиради.\nD витамин ҳам муҳимлигини эсдан чиқарманг\nБалиқ, тухум, сут ва денгиз маҳсулотларидан ташқари қуёш нури ҳам D витаминининг кони саналади. D витамини метаболизмни тезлаштириш хусусиятига эга энг фойдали моддалардан ҳисобланади. У сизнинг рационингизда етарли бўлмаса, моддалар алмашинуви секинлашишидан қочиб бўлмайди.\nСут ичишни канда қилманг\nАйрим тадқиқотларда кальций танқислиги моддалар алмашинувига салбий таъсир қилиши аниқланган. Гап шундаки, рационда сутли маҳсулотлар бўлмагани сабаб аёлларда 40 ёшдан кейин ушбу танқислик тез-тез кузатилади. Творог, йогурт, сут сингари кальцийга бой маҳсулотлар истеъмол қилиш тавсия қилинади. Чунки айнан сут ёғлари организмдаги ортиқча калорияни энергияга айлантиради ва бошқа зарарли ёғлардан ҳимоя қилади. “Замин” янгиликларини “Facebook”да кузатиб боринг\n2-12-2021, 18:58, Дунё\n3-12-2021, 10:50, Спорт\n2-12-2021, 15:24, Ўзбекистон\n3-12-2021, 19:30, Жамият\n2-12-2021, 11:33, Дунё\nАлександр Хомяков: "Олимпик" бутун ўйин давомида биздан кучлироқ эди"\n3-12-2021, 07:30, Спорт\n2-12-2021, 23:00, Жамият\nЯнгиликлар » Ҳаёт тарзи » Моддалар алмашинувини тезлаштиришнинг 7 самарали усули


ТОЖИКИСТОН – ЗИЛОЛ СУВЛАР ВАТАНИ - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nТОЖИКИСТОН – ЗИЛОЛ СУВЛАР ВАТАНИ\nЧоп этилган 28 Май 2015\tКӯришлар: 1762\nДушанбеда бўлиб ўтадиган халқаро тадбир арафасидаги ўйлар\nСув – ҳаёт манбаи, илоҳий неъмат, Яратганнинг буюк мўъжизаси…\nАзиз Тожикистонимиз зилол ва шаффоф сувлар ватанидир. Серсув дарёлар – мамлакатимизнинг бебаҳо табиий бойлиги.\nЎлкамиздаги Панж, Вахш, Амударё, Сирдарё, Зарафшон, Кофарниҳон каби дарёлар юксак тоғ чўққиларидаги музликлардан бошланади.\nУларнинг ҳар бири мамлакатимиз халқ хўжалиги тараққиёти учун қон томири каби муҳимдир. Ўлкамиз тараққиётида бу дарёларнинг аҳамияти жуда катта.\nТожикистоннинг катта дарёларидан бири Панж дарёси ҳисобланади. Бу дарё ватанимизнинг жанубий чегараси бўйлаб 921 километр масофада оқади. Унинг йирик тармоғи ҳисобланган Вахш дарёси 525 километр узунликка эгадир. Панж ва Вахш дарёлари бирлашиб, республикамизнинг энг серсув дарёси – Амударёни ташкил қилади. Аммо, бу буюк дарёнинг оз қисми, фақатгина 85 километри Тожикистонимизга тегишлидир..\nМарказий Осиёдаги яна бир йирик дарё - Сирдарё бўлиб, Шимолий Тожикистон ҳудудини 105 километр масофада кесиб ўтади. Мамлакатимиз марказида жуда ҳам шиддатли Зарафшон дарёси оқади. Жаннатмакон ўлкамиз жанубидаги Кофарниҳон дарёси Амударёга бориб қуйилади.\nБундан ташқари, Муксу, Бартанг, Язғулом, Шоҳдара, Яғноб, Обихингов каби дарёлар ҳам табиатимизнинг янада гуллаб-яшнашига хизмат қилаётганлиги табиий. Юртимиз дарёлари характери жиҳатидан жуда хилма-хилдир. Улар юксак тоғ чўққиларидаги музликлардан бошланиб, тоғ дараларида шиддатли оқади. Водийларда эса, бу дарёлар сокинлашиб, мамлакатимиз далаларини суғоришда уларнинг ҳаётбахш сувидан унумли фойдаланилади. Тожикистон дарёлари баҳор фаслида тўлиб-тошиб оқса, саратонга келиб, бу дарёларнинг суви бир оз пасаяди.\nТожикистон дарёларининг яна бир ижобий томони шундаки, бу дарёлар ниҳоятда катта энергетик захирага эгадир. Айниқса, Вахш ва Панж дарёлари чексиз энергия манбаи ҳисобланади. Гидроэнергетиклар унча йирик бўлмаган дарёларнинг энергетик захираларидан ҳам унумли фойдаланишади. Ўлкамиз кўлларидан оқиб чиқадиган кичикроқ дарёлар – Искандардарё, Бартанг ва Ғунт шундай энергетик захира манбалари ҳисобланади. Бу дарёлар юксак тоғ ораларидан оқиб, сунъий сув ҳавзалари яратиш учун қулай табиий шароитларга эгадир. Табиий имкониятлар гидроэнергетик станциялар қуриш учун қулай бўлиб, бу дарёларда гидроэнергия ишлаб чиқарадиган станциялар қуриш арзонга тушади. Тожикистоннинг бой тарихида шундай дарёлар тоғ ўпирилиши натижасида тўсилиб, ҳосил бўлган табиий тўғонлар юқорисида кўллар пайдо бўлганлигига мисоллар жуда кўп.\nПомир тоғларида жойлашган Сарез кўли ва Яшилкўл тоғ кўчкилари натижасида пайдо бўлган. Сарез кўлида кўп балиқ зотлари бор. Бу кўл жуда чуқур бўлиб, у 500 метрдан ошади. Мазкур табиий сув омборида жуда катта чучук сув захираси мавжудлиги ҳам унинг аҳамиятини оширади.\nБундан ташқари, Шарқий Помирда 4000 метр баландликда жойлашган Қоракўл, Зарафшон тоғ тизмалари орасидан ўрин олган Искандаркўллар ҳам ўлкамизнинг нодир табиий бойликлари сирасига киради. Искандаркўл нафақат ичимлик суви манбаи, балки табиий бойлиги билан кўпсонли сайёҳлар диққатини жалб қиладиган дурдона саналади.\nРеспубликамизда сунъий сув омборлари ҳам кўпдир. Сирдарё ва Вахш дарёларида Фарҳод, Қайроққум ва «Головной» сув омборлари қурилган. Вахш дарёси юқори қисмида Норак ва бошқа сув омборлари мавжуд. Сунъий денгизлар электр энергияси ишлаб чиқарадиган трубиналарнинг мўътадил фаолиятини таъминлабгина қолмай, балки суғориш ҳамда аҳолини сув билан таъминлашда катта аҳамиятга эгадир.\nТоғ дарёлари ва кўллар кўплиги жиҳатидан мустақиллик йилларида Тожикистон экстремал спорт иштиёқмандлари ҳамда сайёҳлар диққатини жалб қилаётганлиги сир эмас. Шунинг учун ҳам, Тожикистон Республикаси Ҳукумати раҳбарияти ўлкамизда сайёҳликни ривожлантириш истиқболли соҳа эканлигига алоҳида эътибор қаратмоқда.\nМустақил Тожикистонимиз муҳим халқаро маърака – 2005-2015 йиллар учун мўлжалланган «Сув ҳаёт учун» халқаро ўн йиллиги дастурини амалий этиш якунларига бағишланган олий даражадаги Халқаро конференция арафасида турибди.\nТожикистон Республикаси Президенти Эмомали Раҳмон ташаббуси билан Бирлашган Миллатлар Ташкилоти Бош Ассамблеяси ўзининг 23 декабр 2003 йилда ўтказилган 58-сессиясида 2005-2015 йилларга мўлжалланган «Сув ҳаёт учун» халқаро ўн йиллиги тўғрисида резолюция қабул қилганди. «Сув ҳаёт учун» ўн йиллигининг асосий мақсадлари - 2015 йилгача халқаро миқёсда қабул қилинган сув ва ичимлик сув билан таъминлаш бўйича мажбуриятларни бажариш юзасидан ҳамкорлик қилиш, шунингдек, сув захираларини бошқариш комплекс режаларини ишлаб чиқиш ва ривожланаётган мамлакатларга ёрдам беришда сувдан самарали фойдаланишни йўлга қўйишдан иборат эди.\nБугун ўн йил давомида амалга оширилган тадбирларни баҳолаш пайти келди. Шунингдек, ўн йиллик мақсадларини амалга оширишда пайдо бўлган қийинчиликларни аниқлаш, 2015 йилдан кейинги даврдаги фаолиятни режалаштириш зарурдир.\n2005-2015 йилларга мўлжалланган «Сув ҳаёт учун» халқаро ўн йиллиги якунларига бағишланган олий даражадаги халқаро конференциянинг жорий йил 9-11 июн кунлари мамлакатимиз пойтахти Душанбе шаҳрида ўтказилиши Тожикистон Республикаси Президенти Эмомали Раҳмоннинг мазкур ўн йиллик қабул қилинишидаги ташаббусидан келиб чиқади. Бу тадбир жаҳон ҳамжамиятини сув соҳасидаги анъаналардан хабардор қилиш, ҳукуматлар, БМТ муассасалари, халқаро ва нодавлат ташкилотлар, шунингдек, манфаатдор томонларнинг бу йўналишдаги ҳаракатларини бирлаштиришга шароит яратади.\nТожикистон Ташқи ишлар вазирлигидан хабар берилишича, Душанбе шаҳрида 9-11 июн кунлари бўлиб ўтадиган 2005-2015 йилларга мўлжалланган «Сув ҳаёт учун» халқаро ўн йиллиги якунларига бағишланган олий даражадаги Халқаро конференцияда қатнашиш учун БМТ Бош котиби Пан Ги Мун Душанбега келади. Олийқадр меҳмоннинг ташриф буюриши мазкур тадбирнинг БМТ ва жаҳон ҳамжамияти учун аҳамияти жуда катта эканлигининг нишонасидир. Айниқса, бўлиб ўтиши кутилаётган конференция йўналишларидан бири Сув захираларини меъёрий бошқариш ҳамда барчага тегишли санитария устувор тараққиёт мақсадлари ишлаб чиқилиши ва қабул қилиниши арафасида бу тадбирнинг оламшумул аҳамияти янада кучаяди.\n2005-2015 йилларга мўлжалланган «Сув ҳаёт учун» халқаро ўн йиллиги якунларига бағишланган олий даражадаги Халқаро конференция БМТ Бош Ассамблеясининг 19 декабр 2014 йил қабул қилинган «2005-2015 йилларга мўлжалланган «Сув ҳаёт учун» халқаро ўн йиллигининг халқаро ўн йиллик фаолияти ва сув захираларининг устувор тараққиёти бўйича келгуси ҳамкорлик», деб номланган резолюцияси асосида ўтказилади.\nКонференциянинг асосий мақсади «Сув ҳаёт учун» халқаро ўн йиллигининг амалга оширилиши натижаларини муҳокама қилишдан иборатдир. Бу муҳокама келгусида халқаро ўн йиллик якунларининг таҳлилини кенг жамоатчиликка етказишда муҳим рол ўйнайди.\nКонференция режасига кўра, у олий даражадаги иккита пленар сессиядан, Ўн йилликни амалга ошириш якунлари мавзусига бағишланган иккита сессия, олий даражадаги меҳмонлар давра столи, «Сув ва болалар», «Сув ва аёллар», «Сув ва кам тараққий этган ҳамда орол давлатлар», шунингдек, «Сув ва тоғли мамлакатлар» мавзуларига бағишланган тўртта матбуот-конференциясидан иборат бўлади. Матбуот конференциялари Миллий кутубхона биносида ўтказилади.\nТожикистон Республикаси Ташқи ишлар вазирлигидан маълум қилишларича, ҳозиргача конференция котиботида БМТга аъзо-давлатларнинг 72 делегацияси тадбирда иштирок этишларини тасдиқлашган. Жумладан, бу делегациялар таркибида Бош вазирлар, Бош вазирлар ўринбосарлари, Ташқи ишлар вазирлари, шунингдек, Сув хўжалиги ва ирригация вазирлари бордир.\nМанбанинг маълум қилишича, БМТ институтлари ва махсус ташкилотларидан БМТ Озиқ-овқат ва қишлоқ хўжалиги ташкилоти (ФАО), ЮНЕСКО, Бутунжаҳон соғлиқни сақлаш ташкилоти (ВОЗ), БМТ Болалар фонди (ЮНИСЕФ), БМТ-Сув, БМТ-Аёллар, UNEP, UNU, UN-Habitat, ISDR ва бошқа ташкилотлар конференцияда иштирок этишларини маълум қилишган.\nШунингдек, БМТ минтақавий комиссиялари – БМТ Европа иқтисодий комиссияси, БМТнинг Африка учун Иқтисодий комиссияси (UNECA) ва БМТнинг Осиё ҳамда Тинч океани мамлакатлари учун Иқтисодий ва ижтимоий комиссиялари (UNESCAP) конференция ишида иштирок этишларини тасдиқлашди.\nХалқаро ва минтақавий молиявий институтлардан конференция ишида Бутунжаҳон банки, Ислом тараққиёт банки, Европа қайта қуриш ва тараққиёт банки, Европа тараққиёт банки раҳбарлари ва вакиллари иштирок этишлари кутилмоқда.\nТожикистон Ташқи ишлар вазирилиги маълумотига кўра, айни пайтгача 50 дан ортиқ халқаро ва минтақавий ташкилотлардан конференция ишида иштирок этиш тасдиғи олинган.\n- Бутун дунёдан бўлган ва қайддан ўтган тадбир умумий иштирокчилари 700 киши атрофидадир, - дейилади, Тожикистон Республикаси Ташқи ишлар вазирлиги хабарида.\nИюн ойида ўтказилиши кўзда тутилган Душанбе конференцияси барча манфаатдор томонларга фикрлар алмашиш, билимлари билан ўртоқлашиш, ютуқларини муҳокама этиш учун катта имконият яратади. Шунингдек, халқаро ўн йилликни ҳаётда амалга ошириш тажрибалари, бу йўналишда юзага келган қийинчилик ҳамда муаммолар юзасидан муҳокама юритиш учун бу тадбирда қулай имкониятлар юзага келиши табиий. Конференцияда 2015 йилдан кейинги даврда сув захираларидан унумли фойдаланиш асосий режалари белгиланиб олиниши ҳам кўзда тутилган.\nМамлакатимиз пойтахти яна бир муҳим тадбир арафасида турибди. Халқаро нуфузли ташкилот – БМТ «Сув ҳаёт учун» халқаро ўн йиллиги якунига бағишланган Халқаро конференцияни юртимизда ўтказишни режалаштирганлиги ҳам мамлакатимизнинг дунё миқёсида, аллақачон, нуфузга эга бўлганлигининг нишонасидир.\nТожикистон – зилол сувлар ватани! Ичимлик суви захиралари бўйича ўлкамиз дунёда етакчи ўринлардан бирида туради. Яратганнинг бизга инъом этган бебаҳо неъматига шукроналар қилиш, унинг ҳар бир қатрасини беҳуда сарфламаслик, сувларимиз мусаффолигини келгуси авлодлар учун сақлаб қолиш ҳар биримизнинг фуқаролик бурчимиз ҳисобланади…\nИдигул ҚОСИМЗОДА - Миллий либос менга жуда ярашади\nТожикистон Республикаси Ҳукумати қошидаги Хотин-қизлар ва оила комитетининг ўтган йил якунига бағишланган матбуот анжумани бўлиб ўтди. Комитет раиси Идигул Қосимзода бир қатор долзарб масалалар юзасидан ўз фикрларини айтди.\nСизнинг IPнгиз: 3.228.11.9\nБугун: 13-08-2020 09:48:13


Ўзбек футболи ҳозир узоққа югуриш олдидан бироз тин олиб турган атлетга ўхшайди. Гавда бироз олдинга эгилган, нигоҳлар ерга қадалган ва рухсат берилгани ҳамоно олдинга отилишга шай.\nҲар ҳолда федерация раҳбарияти ўзгаргандан сўнг ҳамма яхши янгилик кутмоқда. Энг интиқ қилган хабар эса, шубҳасиз, Ўзбекистон термаси билан боғлиқ. Миллий жамоага қачон янги бош мураббий тайинланади?\nАсосий масала шунда. Аммо шу билан бирга бошқа мулоҳаза ҳам бор - яқин орада термамизни ҳеч қандай мусобақа кутмаяпти.\nШундай экан, ўйини йўқ жамоага мураббий олиб келиш шартми? Шарт бўлса, ушбу вазифага қандай мутахассис тайинланиши лозим?\nБИЗГА КИМ КЕРАК?\nЎзбекистон термасига қандай мураббий даркорлиги ҳақида гапиришдан олдин, унинг қандай сифатларга эга бўлиши шартлигини ҳам кўриб чиқсак, зарар қилмаса керак. Бунинг учун ўтган йиллар мобайнида миллий жамоага устозлик қилган мутахассислар номига мурожаат этишга тўғри келади. Сўнгги учта босқичда термамизни маҳаллий мураббийлар бошқарди. Улар ишлаган даврда натижага эришилмагани бошқа масала. Ўзбек футболидан етишиб чиққан мураббийларнинг камчиликлари билан бирга, яхши жиҳатлари ҳам бўлгани тайин. Айнан шу икки жиҳатни таҳлил қилиш орқали, кимга нима етишмаганини аниқлаб олсак.\nДемак, ишни аввало, Рауф Инилеевдан бошлаймиз. Зеро Ўзбекистон терма жамоасида хорижлик мураббийлар эраси тугаб, маҳаллий мутахассисларга ишонч билдирила бошланганда «бошқарув пульти» айнан Инилеевга топширилган эди.\nРауф Инилеев тактик жиҳатдан жуда ақлли мураббий ҳисобланади. Ҳар ҳолда ҳамма ҳам Осиёнинг энг яхши мураббийи, деган эътирофга сазовор бўлавермайди.\nАйнан унинг даврида Ўзбекистон терма жамоаси ўзгача футбол намойиш этишни бошлаган эди. Инилеевнинг ғояларини футболчилар жуда яхши тушунишган.\nХусусан, Максим Шацких бошқа ҳеч бир мураббий қўл остида бу қадар енгил ўйин намойиш этмаганди. Айниқса, 2007 йилги Осиё кубоги ҳамон ёдимизда сақланади.\nАммо шу билан бирга Рауф Талгатовичнинг камчиликлари ҳам бис-ёр эди. Унинг даврида терма жамоага «темир қўл» етишмаётгани сезилиб қолди. Тактика бўлгани яхши, аммо мураббий футболчиларнинг бор имкониятини «суғуриб» олмас экан, назарий билимнинг фойдаси кўп сезилмайди. Инилеевга айнан шу нарса етишмади.\nУ футболчиларни ҳар қандай ҳолатда ҳам майдонга бор кучни ташлаб чиқишга мажбур этолмади. Оқибатда терма жамоа оғир вазиятга тушиб қолганда мураббий ҳам, футболчилар ҳам ўзларини йўқотиб қў-йишди. Агар Инилеев тактик билим билан бирга бироз қаттиққўлликни ҳам ўзлаштирганда, ҳозиргача терма жамоани бошқараётган бўлармиди?!\nМиржалол Қосимов Ўзбекистон терма жамоасини қабул қилиб олганда ўзбек футболида энг катта ҳурмат ва эҳтиромга эга инсон эди. Бу гапни ҳеч иккиланмай айта оламиз. Аммо бу эҳтиром юз фоиз футболчилик фаолияти билан боғлиқ. Ўзбекистон футбол федерациясининг ишонч билдиришига ҳам айнан шу омил сабаб бўлган.\nХуллас, Миржалол Қосимов футболчилик даврида орттирган обрў-эътибори боис Ўзбекистон терма жамоаси бошқарувига тайинланди. Ва шу нарса катта муаммоларни келтириб чиқарди.\nҲар қандай соҳада масъулиятли лавозимга тайинланадиган инсон, аввало, бунга муносиб бўлиши лозим. Шу жойда ишлашга ҳақли эканини йиллар давомида исботлаши шарт. Акс ҳолда, муваффақиятга эришиши жуда қийин кечади.\nМиржалол Қосимов футболчилик фаолияти давомида кўп мураббийлар қўл остида ишлаган ва уларнинг услуби билан яхши таниш эди. Аммо унга бир нарса етишмас эди - тажриба. Қосимовга терма жамоадаги биринчи даври мобайнида айнан шу омил панд берди.\nМиржалол Қосимов - талабчан мураббий. Аммо ўз қарашларини футболчиларга етказиб беришда муаммоларга дуч келди. Терма жамоадаги иккинчи даври мобайнида анча самарали ишлади.\nЖЧ-2014га чиқиш учун етмай қолган иккита голни ҳозирга қадар эслаймиз. Бироқ мураббийнинг қўл остидаги футболчиларни яхлит жамоа сифатида бирлаштира олмагани ҳам айни ҳақиқат.\nШунга қарамай, Ўзбекистон терма жамоаси бошқа мураббий - Вадим Абрамов даврида яхлит куч бўлиб бирлаша олди. Дарҳақиқат, унгача ва ундан кейин бунақа жамоани бошқа кўрмадик. Абрамов терма жамоага келгандан сўнг футболчилар кўзида пайдо бўлган олов шу вақтгача ҳам, кейинчалик ҳам кузатилмади.\n2011 йилда бўлиб ўтган Осиё кубоги фикримизга яққол исбот вазифасини ўташи мумкин. Ўша мусобақанинг очилиш маросимида Қатарга қарши кечган баҳс Вадим Карленовичнинг терма жамоадаги фаолиятини таърифлаш учун ташриф қоғозчасидир.\nАбрамов ҳар бир футболчини тушуна оладиган мураббий. У жамоага энг яхши шароит яратиб бериш учун қўлидан келган барча ишни қилди. Ушбу мутахассис фаолият юритган даврда футболчилар терма жамоани нафақат клуб, балки ўз манфаатидан ҳам устун қўя олди.\nАйтишларича, бир сафар у ҳатто футболчиларнинг оила аъзолари учун ҳам алоҳида йиғилиш ўтказиб, терма йиғини давомида ортиқча безовта қилмасликларини сўраган экан. «Агар оилада бирорта муаммо туғилса, футболчиларга эмас, менга қўнғироқ қилинг.\nҲар қанча ёрдам керак бўлса, тайёрман. Фақат ўйинчиларнинг хаёлини бўлманглар. Уларнинг фикру-зикри оилавий масалалар ечими эмас, балки терма жамоа ўйинида бўлиши керак», - деган эди мураббий. Бу гапдан ўзингиз хулоса чиқариб олаверинг.\nАммо Вадим Абрамов ҳам ўзига яраша камчиликлардан холи эмасди. У энг масъулиятли ўйинларда кўп бор тактик хатоларга йўл қўйди. Осиё кубоги ярим финалида Австралияга қарши кечган баҳсни (0:6) эслаш кифоя бўлса керак.\nМураббийнинг миллий жамоа бошқарувидаги охирги ўйини ҳам яна бир мисол. Эрон термаси билан Тошкентда ўтган ўша баҳсда (0:1) Карлуш Кейруш айнан мураббийлик маҳорати эвазига Вадим Карленовични мағлуб этган эди.\nЮқорида Ўзбекистон термасини бошқарган мураббийлар ҳақида сўз очдик. Очиғи, бу рўйхатга Самвел Бабаянни қўшиш олдидан анча ўйландик. Чунки биз миллий жамоанинг ижобий ва салбий жиҳатларига тўхталиб ўтмоқдамиз.\nБабаяннинг эса икки йиллик фаолияти давомида қайсидир жиҳати билан мухлисларни қойил қолдирганини эслай олмадик. Танқид қилинмаган томони деярли қолмагандир - мужмал ўйин, бемақсад югуриш ва дарвоза томон бирорта зарба берилмай тугаган учрашувлар кимга ҳам ёқади дейсиз?\nБабаян қўл остидаги таркибни ўзбек футболи тарихидаги энг кучлиси деб атаганди. Аммо мана шу ўйинчилар билан ЖЧ саралаши сўнгги босқичида жуда ёмон натижа қайд этди. Қолаверса, у «Осиёда таниқли бўладиган ўйин услуби яратиши»ни айтиб мақтанганди. Бироқ бу услуб ўзида нимани мужассам этганини 50 йилдан буён футболга алоқадор бўлган мутахассислар ҳам айтиб бера олишмади.\nШунга қарамай, Самвел Бабаянни ҳам эътироф этадиган битта жиҳат бор - омад! Тан оламиз, ўзбек футболи тарихида ҳали ҳеч қайси мураббий бу қадар омадли бўлмаганди. Сурия ва Эрон термаларидан мағлуб бўлиб, ҳамма умидлар сўнишига тайёр турганимизда Қатар Жанубий Кореяни енгиб берган.\nЯна нима дейиш мумкин? Бабаяннинг омадли эканини айтиш учун бошқа гап шарт эмасдир? Гарчи унинг даврида миллий жамоа «чок-чокидан сўкилиб кетган» бўлса ҳам, Бабаянни асло омадсиз мураббийлар қаторига қўша олмаймиз. Асло!\nҲар қанча аччиқ бўлса ҳам айтамиз, мана шу омадли мураббийдан бизга афтодаҳол жамоа қолди. Ҳозирги Ўзбекистон термаси - мисоли кийими эскиган киши. Энди уни ясантириш учун маҳоратли чеварга эҳтиёж туғилмоқда. Аммо шундай мутахассис бизда бормикан?\nЎзбекистон терма жамоасига ҳозир Рауф Инилеевдек ақлли, Миржалол Қосимовдек талабчан, Вадим Абрамовдек руҳшунос ва Самвел Бабаяндек омадли мураббий керак. Афсуслар бўлсинки, бу инсонларни бирлаштириб, яхлит мутахассисга айлантириш имкони йўқ. Иложи топилган тақдирда, ҳозир у «Барселона» ёки «Интер»да ишлаётган бўларди. Демак, бизда фақат битта йўл қолади - хориждан мураббий таклиф этиш.\nБеш-олти йил муқаддам «Пахтакор»да ишлаб кетган Миодраг Радуловичнинг бир гапи бўларди. Унинг айтганларини сўзма-сўз келтириб ўтсак: «Менинг ватаним Черногорияда футболчилар «Барселона» ёки «Реал» сафига қўшилиш илинжида тўп суришади. Европанинг кучли клубларидан таклиф олиш учун машғулотга бор кучларини ташлаб чиқишади.\nКерак бўлса, яшил майдонда жонларини беришга ҳам тайёрлар. Сизда эса футболчиларнинг мақсади бошқачароқ экан. Улар асосан кўпроқ пул топиш ниятида ўйнашаркан», - деган эди у.\nАлбатта, Радуловичнинг ҳамма гапи ҳам ҳақиқат эмас. Масалан, Одил Аҳмедов фақат бойлик орттиришни ўйлаганда, 2011 йилда «Анжи» эмас, «Ал-Гарафа» сафига қўшиларди. Араблар унга бир неча баробар кўпроқ пул таклиф этишганини эшитганмиз. Шундай экан, бизда ҳам футболни пулдан устун қўядиганлар бор. Аммо муаммо шундаки, бундайлар кўп эмас.\nЎзбекистон терма жамоасига эса ҳозир айнан мана шу дунёқарашни ўзгартира оладиган мураббий керак. Агар бизда бир эмас, ўн бир нафар Одил тўп сурса, ишонамизки, жаҳон чемпионати йўлланмаси тақдирини қитъамиздаги бошқа жамоалардан анча аввал ҳал қиламиз.\nАлбатта, ўз фойдамизга. Мазкур масаланинг ечими энди ЎФФдаги янги раҳбариятнинг қандай ишлашига боғлиқ. Модомики, биз терма жамоадаги менталитетни ўзгартирмоқчи эканмиз, бунинг учун кўп вақт керак бўлади. Беш йилдан кейин ўтказиладиган мусобақага тайёргарликни ҳозирдан бошлаш шарт.\nИшқилиб, ЖЧ-2022га арафасида биз бундай муаммоларнинг ижобий ҳал этилгани-ю, мундиалга қандай тайёргарлик кўриш лозимлиги ҳақида гапирайлик-да!\nҚўшилди: 25-09-2017, 15:38\nҚатар термасида ҳам мураббий ўзгарди


Қонунда белгиланган судьялик ваколатларини бериш тартиби С. лавозими зарур профессионал тайёргарлик, тажриба ва маънавий фазилатларга эга бўлмаган шахс томонидан эгалланишини мумкин қадар чеклайди. Чунончи, олий юридик маълумотга эга бўлган ЎзР фуқаросигина судьяликка номзод бўлиши мумкин (ЎзР Конституциявий судининг судьялигига номзод эса, бунга қўшимча равишда, “ҳуқуқ соҳасида юксак малакага эга деб эътироф этилган” бўлиши лозим).\nНомзодларнинг ёши ва юридик касб бўйича иш тажрибасига қўйиладиган талабларга келсак, улар турли даража ва бўғинлар (кичик тизимлар) судлари учун ҳар хил белгиланган. Асосий бўғин (шу жумладан ҳарбий ва хўжалик) судларига тайинлаш учун номзод 25 ёшга, ўрта бўғин судларига (шу жумладан ҳарбий судларга) тайинлаш учун - 30 ёшга, ЎзР Олий суди ва Олий хўжалик судига тайинлаш учун - 35 ёшга, ЎзР Конституциявий судига тайинлаш учун эса - 40 ёшга тўлган бўлиши лозим. Номзодлар ёшининг юқори чегараси расман чекланмаган.\nЎзР Конституцияси (112-моддаси)га мувофиқ, судьялар мустақилдирлар, фақат қонунга бўйсунадилар. Судьяларнинг одил судловни амалга ошириш борасидаги фаолиятига бирон-бир тарзда аралашишга йўл қўйилмайди ва бундай аралашиш қонунга мувофиқ жавобгарликка сабаб бўлади. Судьяларнинг дахлсизлиги қонун билан кафолатланади. Судьялар сенатор, давлат ҳокимияти вакиллик органларининг депутати бўлиши мумкин эмас. Судьялар сиёсий партияларнинг аъзоси бўлиши, сиёсий ҳаракатларда иштирок этиши, шунингдек илмий ва педагогик фаолиятдан ташқари ҳақ тўланадиган бошқа бирон-бир фаолият турлари билан шуғулланиши мумкин эмас. Судья ваколат муддати тугагунга қадар судьялик вазифасидан қонунда кўрсатилган асослар бўлгандагина озод этилиши мумкин.


Калий минералидан иборат қарздорлик ботқоғи… Россия компанияси таназзулида ўзбек томонининг ҳиссаси борми? – mulkdor.com\nJuly 10 2018, 06:07 ИқтисодЎзбекистон\nМашҳур русларнинг иборасига кўра, “Шарқ” нафақат “нозик”, балки “айёрликларга бой иш” ҳамдир. Айниқса, гап катта пул тўғрисида кетганда. Яқинда “Фарғона” таҳририяти белорусларнинг «Белгорхимпром» компанияси Туркманистонда қандай муаммоларга дуч келгани ҳақида материал берганди. Бу ерда европаликлар калий рудини қайта ишловчи тоғ-кон бойитиш комбинатини қурадилар, лекин ҳанузгача бажарилган меҳнат учун иш ҳақини ололмаганлар.\nШунга ўхшаш калий ўғити биснеси билан боғлиқ жанжал Ўзбекистонда ҳам кузатилмоқда. Ғарбий Ўрол машинасозлик концернига (Западно-Уральский машиностроительный концерн (ЗУМК)) қарашли «ЗУМК-Инжиниринг» корхонаси яқинда ўлка арбитраж суди орқали банкрот деб топилди ва комапния ўзининг бундай аҳволга тушиб қолишига Деҳқонобод калий ўғити заводини айблайди. Россияликлар ҳисобига кўра, ўзбек томони 2011 йилдан бери $34 млн миқдорда қарздор бўлган. Ўз навбатида «ЗУМК-Инжиниринг» 1,1 млрд рубль миқдорида «Промсвязьбанк», «Росэксимбанк» ва «Бинбанк» дан олинган кредит ҳисобига қарздор бўлган ва бу аҳвол суд томонидан корхонани банкрот деб топишга асос бўлган.\nЎзбек томони заводнинг бош директори Хамидулла Шерматов бошчилигида россиялик шерикларнинг норозилигига тезкор жавоб берган. Унинг сўзларига қараганда, деҳқонодоблик корхона тўлиқ қарзини узган. «Ўзбекистонда «ЗУМК-Инжиниринг» фаолият юритган давр ичида завод $177 млн олган ва ундаги даромад $40 млн ташкил этган», – дейди Шерматов. Бундан ташқари, ўзбек томони иддасига кўра, рус корхонаси таназзулга тушмаслиги учун қўлидан келган барча ишни қилган – уларнинг кредиторлари билан учрашган, Ўзбекистонда бизнес олиб бориши учун қулай шароитлар яратиб берган. «ЗУМК-Инжиниринг» таназзулида компаниянинг раҳбарияти айбдор.\nАслида ҳақиқат ким томонда бўлган?\nШонли ишлар интиҳосида\n2007 йили Ўзбекистон ўзида калий ўғитларини ишлаб чиқармоқчи бўлади. Мамлакат иқтисодиётининг улкан қисмини қишлоқ хўжалиги эгаллайдиган ушбу давлатда минерал ўғитларни ишлаб чиқарадиган завод қуриш эҳтиёжи катта эди. Фермерларга йилига 70 минг тонна ўғит керак бўлар ва бу маҳсулот асосан Россиядан сотиб олинарди. Калий ўғитининг бир тоннаси 450 АҚШ долларида бўлганини ҳисобга олсак, давлат бюджети йилига 30 млн долларга “озиб” борарди.\nЎзбекистон ҳудудида Менделеев жадвалидаги барча моддаларнинг борлиги ҳисобга олинса, бу мисли кўрилмаган исрофгарчилик эди. Калий моддаси Қашқадарёнинг Тубегатон ҳудудида топилди. Айнан шу ерда Деҳқонобод калий заводини қуриш режалаштирилди. Режага кўра, йиллар ўтиб, мазкур заводда йилига 200 минг тонна минерал ўғит ишлаб чиқарилиши керак эди. Бу нафақат ички эҳтиёжни қоплар, балки маҳсулотни экспорт қилишга ҳам имкон яратарди.\nЛойиҳанинг умумий қиймати $123,7 млн бўлиб, ундан $99,9 млн тоғ-кон ва қайта ишлаш мажмуаси тайёр бўлганда берилиши кўзда тутилганди. Биринчи йўналиш бўйича $54 млн қийматидаги шартнома Россиянинг «Западно-Уральский машиностроительный концерн» (ЗУМК), аниқроғи унинг филиали «ЗУМК-Инжиниринг» билан тузилди, моддани қайта ишлаш билан CITIC Pacific Ltd (Хитой) шуғулланиши режалаштирилди. Молиялаштириш ишлари Ўзбекистон реконструкция ва тараққиёт жамғармаси ($61,9 млн), хитойликларнинг «Эксимбанк» ($41,7 млн) ва “Ўзкимёсаноат”нинг ҳусусий маблағи ҳисобидан амалга ошириладиган бўлди. Россиялик пудратчилар ишни ўз вақтида тамомладилар ва 2010 йили Ўзбекистон Марказий Осиёда калий минералини ишлаб чиқарадиган ягона давлатга айланди.\nДеҳқонобод калий ўғити заводи. Narodnoeslovo.uz сайти фотоси\nШуниси қизиққи, “нарх-сифатда” қабилида дастлаб лойиҳани амалга ошириш бўйича ўтказилган тендерда Перм компанияси ютиб чиқади, лекин кейин негадир “Ўзкимёсаноат” ушбу тендерни бекор қилади, буюртмани россиялик ва хитойликлар ўртасида бўлиб беради.\nОвқат пайти иштаҳа очилади\nЎзбекистонда Деҳқонобод комбинатини кенгайтириш азалдан режалаштирилганди, чунки калий захираси жуда бўлиб, уни ишлаб чиқариш ва экспорт қилишга имкон туғдирарди. Балки, бу ерда дунёдаги нархлар динамикаси ҳам ўз ролини ўйнаган бўлиши мумкин. 2008 йилги кризисга қадар калий нархи йилдан-йилга ортиб борган ва ҳозирги ўлчамга кўра, фантастик нарх – тоннаси $800-1000 етиб келганди.\n2011 йили президент Ислом Каримовнинг заводнинг иккинчи қисмини ишга тушириш бўйича қарори эълон қилинади. Лойиҳа қиймати – $254,7 млн баҳоланади. У асосан Ўзбекистон реконструкция ва тараққиёт жамғармаси ва хитойликларнинг “Эксимбанк”и орқали молиялаштириладиган бўлди. Ўзбек мулозимлари бошқа пудратчиларни изламадилар – эски схема бўйичапо «ЗУМК-Инжиниринг» ва CITIC корпорацияси бўлинмаси билан алоқалар давом эттирилди. Хориж компаниялари керакли ускуналар олиб киришда тўланадиган ва бошқа солиқлардан озод қилинди. Россияликлар билан $122,3 млн қийматга эга шартнома тузилди. Янги комплекс йилига 1400 тонна руда қазиб чиқариши керак эди. Унинг ўзига хослиги – 30 километрдан ортиқ саноат арқон йўлига эга бўлишида эди.\nБироқ, мана шу ерда ўзбек мулозимларининг рус раҳбарлари билан муаммолари бошланади. Рус томонининг фикрига кўра, бу ерда муаммо “Ўзкимёсаноат” томонидан келиб чиққан. 2010 йили ташкилот раҳбари Ғуломжон Иброҳимов ўрнига Ҳамидулла Шерматов келади (ҳозирда у завод бош директори лавозимида ишламоқда). 2010 йилга қадар, яъни Иброҳимов даврида ҳужжатларни расмийлаштириш, тўлов ўтказиш, нарх ва иш шартлари билан боғлиқ барча муаммолар бир пастда ҳал этиларди. Шерматов даврида эса аҳвол мутлоқ ўзгаради. ЗУМК вакилларининг таъкидлашича, айнан Шерматов раҳбар бўлганидан кейин “Ўзкимёсаноат” тизимида бюрократия авж олади. Тезда ҳал бўлиши керак бўлган масалалар ўзоқ вақт ҳал қилинмай қолиб кетади, имзоланиши керак бўлган қоғозлар чанг босиб ётаберади. Айниқса, қилинган ишлар бўйича тўлов ўзбеклар томонидан пайсалга солинади.\n2010 йил июль ойидан ЗУМК Ўзбекистон ҳукумати томонидан калий рудасини қазиб чиқаришга рухсат олади. Калий заводи мазкур руда қазиб чиқариш ишларига жаҳондаги нархлардан кам миқдорда, яъни тоннаси $21,8 ҳақ тўлайди. Таққос учун Бразилияда бу нарх тоннасига $36,36 миқдорда тўланган.\nБиринчи хавотирли “қўнғироқ” 2012 йили янграйди: ўзбек томони россияликлар билан калий қазиб чиқариш бўйича шартномани Вазирлар Маҳкамасида ўрганилаётгани, яқин орада тасдиқланишини айтади. «ЗУМК-инжиниринг» раҳбари Александр Поздеевнинг тасдиқлашича, Шерматов «бизлардан хавотир олмасдан, ишни давом эттиришимизни сўради», лекин ҳужжатлар имзоланмаган эди. Қизиғи шундаки, томонлар руда қазиб чиқариш учун 2013 йил учун шартнома имзолайдилар, лекин 2012 йилги шартнома имзоланмаган эди.\nНатижада россияликлар 2010 йил июль ойидан 2014 йил март ойигача Деҳқонобод заводи учун калий рудасини қазиб беради, заводга 880 минг тонна руда етказиб берилади. Ўзбек томони бажарилган ишлар учун қисман ҳақ тўлайди, яъни 2010 йил учун тўлиқ тўланади, 2011 йил учун қисман, 2013 йил учун бир тийин ҳам тўланмайди. 2012 йил ва 2014 йил дастлабки икки ойи учун шартнома тузилмаганлиги сабаб, бу муддат учун ҳам ҳақ тўланмайди.\nИккичи “қўнғироқ” қаттиқ ва аниқ жаранглайди. 2012 йили Деҳқонобод заводида авария содир бўлади. Кон ҳудудини ер ости суви боса бошлайди ва у кунига 5000 кубометрга боради. ЗУМК ходимлари таъкидлашича, ўзбек томони ер ости суви ҳақида нотўғри маълумот беришган. Вазият руда қазиб олинаётган конга $2,5 млрд миқдорида зарар келтириши мумкин эди. Аварияга барҳам бериш ишлари билан Александр Поздеев бошчилигида ЗУМК концерни шуғулланади. Рус томони техник носозликларни бартараф этиши учун икки йил вақт кетади ва ўзбек томони тасдиқлаган хизмат иши $4,2 млн ташкил этади. Бу ерда ҳам бир қарорга келиш қийин кечади.\nРоссия компанияси таъкидлашича, бу ерда ҳам ўзбек томони аварияни бартараф этиш учун ҳақ тўламаган.\nБирданига учра йўналишда – иккинчи босқич қурилиши, аварияни бартараф этиш ва тажриба-саноат ишларининг кетиши даврида ҳужжат ишлари ойлаб тасдиқланмай қолади, русларнинг ўз ходимлари ва ўзбек ишчилари олдидаги қарзлари кўпайиб бораверади.\n2014 йил бошида «ЗУМК-Инжиниринг» Деҳқонобод заводидан аввалги қарзларни тўлиқ тўлашни сўраб, калий қазиб олиш ишларини тўхтатади.\n2014 йил май ойида «ЗУМК-Инжиниринг» компанияси бош директори Александр Поздеев Ўзбекистон ҳукумати томонидан Деҳқонобод заводининг иккинчи навбатини ишга туширишга бағишланган мажлисга таклиф қилинади. Мажлисда Поздеев қарз масаласини кўтаради. Кейинги кун у Бош прокуратурага чақирилади ва у ердан дарҳол чиқмайди.\nБизнесмен ўзбек мулозимлари томонидан иқтисодий жиноятлар содир этганликда айбланиб ҳибсга олинади. Жумладан, унга Деҳқонобод заводидаги объект қурилиши ва жихозлар келтирилишида нархлар сунъий равишда бўрттирганлик айби қўйилади. Россия ОАВ маъулумотларига кўра, ЗУМК раҳбарига ўзбек банкига ўтказилиши керак бўлган валютани яшириш, давлат маблағини талон-тарож қилиш айблари ҳам қўйилади. Умумий ҳисобда Поздеевга 29 йил қамоқ жазосини беришлари мумкин эди.\nАлександр Поздеев. Newsko.ru сайти фотоси\nИш Бош прокуратура ва Миллий хавфсизлик хизмати (ҳозирда ДХХ) томонидан олиб борилади. Ўзбекистон Бош прокуратурасининг уюшган жиноятчилик ва коррупцияга қарши кураш бошқармаси бошлиғи Улуғбек Ҳуррамов терговчилар гуруҳини бошқаради. Бугунги кун Улуғбек Ҳуррамов собиқ Бош прокурор Рашид Қодиров жиноятларига алоқадорликда ҳибсда ўтирибди.\nПоздеев сўзларига кўра, орган ходимлари уни нафақат рсепубликанинг иқтисодий муаммоларида айбдор санашган, балки ҳамкорлик қилиш учун вариантларни ҳам таклиф қилишган. Улар “Ўзкимёсаноат”дан қарзларнинг ундирилиши эвазига ўзбек ҳукумати раҳбариятига қарши компраматлар бериш таклифини қиладилар. Ҳисбдаги Поздеевга кучли босим ўтказишади, сўроқлар кунига 12 соатлаб давом этади. Уни хотирлашича, терговчилар унинг бу “зиндондан омон чиқмаслиги”ни вада қиладилар.\nБу ишни кузатган кўпгина экспертлар Поздеев иши сохталаштирилганини айтадилар. Ўзбек мулозимлари “инсон йўқ, демак муаммо ҳам йўқ” шиори остида иш қилмоқчи бўлганлар. Тергов ишлари қонунга зид равишда олиб борилади, Поздеевга адвокат ва РФ консуллиги ходимлари билан учрашишга рухсат беришмайди, унинг очиқликда ушлаб туриш илтимосномаси қондирилмайди, айбланувчига тиббий ёрдам беришдан бош тортишади. ЗУМК раҳбарининг озод этилишига Россия Ташқи ишлар вазирлиги қўшилади, компания ходимлари Москвадаги Ўзбекистон элчихонаси олдида норозилик намойиши ўтказишни режалаштирадилар. Россиялик дипломатлар ва шахсан президент Ислом Каримов аралашувидан кейин Поздеев ўн кунлик ҳибсдан сўнг озод этилади, ватанига қайтиб келади.\n2014 йил сўнггида «ЗУМК-Инжиниринг» 2001 ва 2013 йиллар учун олиб борилган тажриба-саноат ишлари учун қарзларнинг тўланиши учун Тошкент хўжалик судига даъво аризаси беради. Бунга нисбатан Деҳқонобод калий ўғити заводи ҳужжатларда нархлар кўпайтирилганини асос қилиб, Россия компанияси билан тузилган шартнома лаёқатсизлиги борасида қарши даъво аризасини беради.\nЎзбек томонининг асосий аргументи 2007 йили калий рудасининг тоннага $15,26 нарх берилганлик борасидаги президент қарори бўлди. Бундан келиб чиқиб, «ЗУМК-Инжиниринг», заводга қазиб олинган руда тоннасини $21,8 нархда етказиб бериш орқали нархни орттирган бўлиб чиқади. Шундай қилиб, Россия компанияси сметасини тасдиқлаган ўзбек мулозимлари ўз вақтида президент қарорини инобатга олмаганлиги жумбоқ бўлиб қолмоқда.\nБиринчи инстанция суди орқали даъвогар аризаси инкор қилинди, жавобгарлик талаби қисман қондирилди, яъни қатор шартномалар лаёқатсиз деб топилди.\n«ЗУМК-Инжиниринг» апелляция бериш ҳуқуқидан фойдаланади. Тошкент шаҳри хужалик судининг апелляция бўлими россияликларнинг даъво аризасини қондиради. Суд мажлисида 2011 йил қилинган ишлар учун Деҳқонобод заводи россияликлардан $3,4 млн ва 2013 йил учун – $7,1 млн қарздор экага аниқлик киритилади.\nЛекин суд ёзма равишда ҳукмни тақдим этганда, унинг матни таҳрир қилингани маълум бўлади. Ҳукм якунида келишилган миқдорда ўзаро қарзнинг кечиктирилгани оқибати, ҳаттоки ЗУМК Деҳқонобод заводи олдида қарздор ҳам бўлиб чиқади.\nЗУМК апелляция қарорига норози бўлади. Биринчидан, суд 2011 йили президент Ислом Каримов қарорида ДКЗ иккинчи навбати қурилиши учун калий қазиб олиш ишлари тоннасига $26,16 нархда белгилангани инобатга олинмаган. Демакки, бу ерда ЗУМКнинг талаб қилаётган $21,8 нархи асосли бўлиб чиқяпти. Иккинчидан, тергов ишлари пайтида Ўзбекистон президенти қарори, республика ҳукуматининг протокол қарорлари, халқаро консалдинг компанияларининг нарх таҳлиллари, республика Давлат архитектура ва қурилиш қўмитаси ҳужжатлари инобатга олинмаган.\nНима бўлгандаям, суд қарори бу – суд қарори. Деҳқонобод заводи раҳбарияти суд қарорини тўғри деб баҳолайди.\nКим айбдор ёки нимадир қилиш керак\nҚизиғи шундаки, суднинг бундай қарорига қарамасдан Перм компанияси Деҳқонобод заводи билан ҳамкорликни давом эттиради. Ўтган йили икки мамлакат ҳукуматлараро комиссияси “йўл харитаси”ни ишлаб чиқади ва тасдиқлайди. Фақат оради бир нарса қолган, бу ҳам бўлса – қарз масаласи. «ЗУМК-Инжиниринг» ҳеч вақо олмайди, деҳқонобод заводи “бир тийин қарзим йўқ” фикрида қолади.\nМай ойида ҳукуматлараро комиссиянинг навбатдаги мажлиси режалаштирилганди. Бунда ҳар икки томон молиявий даъволарни муҳокама қилиши керак эди. Лекин учрашув кузга қолдирилади. Шу сабаб, арбитраж суди «ЗУМК-Инжиниринг»ни банкрот деб топади. Молиявий тортишувлар оқибатида эндиликда икки минг нафар мутахассислар янги иш қидиришга мажбур бўладилар.\nБўлиб ўтган барча ишларда ЗУМК ўзбекистонлик ҳамкорларни айблайди. «Қарзларни бартараф қилиш ишлари ўзбек мулозимларининг “ЗУМКга ҳеч нарса тўламаймиз”, деган иддаосига учради», – дейилади компания баёнотида.\nДКЗ раҳбарияти битта сўзда туриб олганлар: биз ҳаммасини тўлаганмиз ва ҳеч кимдан қарзимиз йўқ.\nЗУМК ўтказган геологик разведка маълумотларига кўра, калий рудаси захирасини қазиб олиш максимум икки йилга етади. Кон ишлари тўхтаб қолган, россияликлар иш олиб борилган иккинчи навбат қурилиши молия йўқлиги боис тўхтатилган, ишлаб чиқариш ҳаражатларини қисқартирадиган ягона арқон йўли қурилмай чала қолган.\nДеҳқонобод заводи раҳабарияти эса, ишлар жойида экани, яқин уч йилда хлорли калий ишлаб чиқариш 600 минг тоннага (режадаги 200 минг тонна ўрнига) етказилишини таъкидлайди. Бундан ташқари, корхона 2020 йили сульфат калий минерал ўғитларини ишлаб чиқарувчи объект ишга туширилишини маълум қилади.\nХўжалик объектларининг бахс-мунозаралари нима билан якун топиши ҳақида бирор нарса дейиш қийин. Турган гап, икки томон ҳам ютқазган: бир томон тануззулликка юз тутган, иккинчи томон эса янги конларни ишга тушириш, мураккаб калий ўғитларини ишлаб чиқариш учун янги инвесторларни қидиришига тўғри келади.\nБу мажородан фақат бир томон ютиб чиққанга ухшайди — бу ҳам бўлса Деҳқонобод заводининг хитойлик ҳамкорлари. Улар билан ҳеч қандай қарздорлик муаммоси пайдо бўлмаслиги аниқ.\nЎзбекистон фуқароси жаҳон банки ходимига пора ...\nЎзбекистон фуқароси ва "Fides Solutions" компанияси Жаҳон банки ходимига пора беришда айбланмоқда. Бу ҳақда Бутунжаҳон банкининг расмий сайтидаги хабарга асосланиб “Соф.уз” ...\nБизнесJuly 19 2019, 10:07\n“шифокор қўрқмасдан, “қўл ҳаққим ...\n"Мен Хоразм вилояти Урганч шаҳридан ёзмоқдаман. Тиббиёт соҳасида президентимиз шунча ислоҳот ва ўзгаришлар қилаяптилар, лекин билмадим, баъзи бир тиббиёт ходимлари ...\nКоррупцияAugust 15 2017, 02:08


Tergov Departamenti – 2 sahifasi – Ўзбекистон Республикаси Ички ишлар вазирлиги ҳузуридаги Тергов департаменти\nАвгуст 17, 2018 — Tergov Departamenti\nЎзбекистон ва Тожикистон делегацияларининг кенг таркибдаги музокалари бошланди. Унда асосий эътибор савдо-иқтисодий ҳамкорликни ривожлантириш масалаларига қаратилди. Мамлакатларимиз ўртасида эркин савдо тартиби жорий қилинган. 2002 йилда Савдо-иқтисодий ҳамкорлик бўйича ҳукуматлараро комиссия тузилган. Ушбу комиссияларнинг ҳамраислари икки мамлакат Бош вазирлари экани томонларнинг бу алоқаларга катта аҳамият беришидан далолатдир. 2018 йил икки томонлама муносабатлар тарихида ғоят муваффақиятли бўлди. … БатафсилИкки томонлама муносабатлар тарихида муваффақиятли йил\nЎзбекистон Республикаси Президенти Шавкат Мирзиёев ва Тожикистон Республикаси Президенти Эмомали Раҳмон «Ўзэкспомарказ»да ташкил этилган ушбу кўргазма билан танишди. Бу ерда Тожикистоннинг юздан ортиқ корхоналари маҳсулотлари намойиш этилмоқда. Президентимизга мазкур корхоналар ҳақида сўзлаб берилди. Давлатимиз раҳбари маҳсулотларнинг сифати билан қизиқди, ишлаб чиқарувчилар билан суҳбатлашди. Ташқи савдо ва иқтисодиёт маҳкамаларига экспорт-импорт алоқаларини кенгайтириш бўйича кўрсатмалар берилди. Саноат … БатафсилТошкентда Тожикистон саноат маҳсулотлари кўргазмаси очилди\n«Ўзбекистон» анжуманлар саройида Ўзбекистон ва Тожикистон санъат усталари иштирокида «Дўстлик оқшоми» номли концерт бўлиб ўтди. Тадбирда Президент Шавкат Мирзиёев ва Президент Эмомали Раҳмон иштирок этди. Давлатимиз раҳбари ўзбек ва тожик халқлари азалдан ёнма-ён яшагани, қийинчиликларни биргаликда енгиб ўтганини таъкидлади. «Ўзбек ва тожик халқлари бир дарахтнинг икки шохи, бир дарёнинг икки ирмоғига ўхшайди. Бизнинг муқаддас динимиз, … БатафсилЎзбек ва тожик халқларининг «Дўстлик оқшоми»\n← Предыдущие 1 2 3 … 56 Кейинги →


Фото: Пскем дарёсида йирик ГЭС қурилмоқда\n17:20 / 03.10.2017 25976\nПскем ГЭСнинг қурилиши ҳам бу борадаги ишларнинг узвий давомидир. Шу ўринда Пскем дарёси Ўзбекистондаги ўзлаштирилмаган дарёларнинг энг йириги ҳисобланади. Пскем дарёси Ойганинг ва Майдантал ирмоқларининг қўшилишидан ҳосил бўлган йирик дарё бўлиб, у тўлиқ республикамиз ҳудудида жойлашган. Чотқол ва Кўксув дарёлари қуйилиши Пскем дарёсини ҳосил қилади. Пскем дарёсининг энг юқори қисмида Ўзбекистон энг йирик Чорбоғ ГЭС станцияси барпо этилган. Унинг қуввати 620.5 МВт, йиллик электр энергия ишлаб чиқариши қуввати эса 2 млрд кВт.соатни ташкил қилади. Оқимнинг пастки қисмида яъни Чирчиқ дарёсининг каналлари, Чирчиқ-Бўзсув сув энергетикаси қисмларида 17 турдаги ҳар хил қувватга эга бўлган ГЭС мавжуд бўлиб, бу ГЭСларда сув ресурсларидан самарали фойдаланилади.\nЎзбекистон Республикаси Президентининг 2017 йил 2 майда “2017-2021 йилларда гидроэнергетикани янада ривожлантириш чора-тадбирлари дастури тўғрисида”ги ПҚ-2947-сонли Қарори қабул қилингани айнан гидроэнергетика соҳасини янада ривожлантиришга қаратилгандир. Дастурда ГЭС қуриш тўғрисидаги келгуси чора-тадбирлар ҳам белгилаб берилган.\nЧирчиқ дарёси ҳавзасида ва Чирчиқ дарёси оқими бўйлаб бир нечта ГЭС қуриш режалаштирилган. Шулардан бири Пскем ГЭС ҳисобланади. Пскем ГЭС йирик объектлардан бири бўлиши кутилмоқда. Тошкент вилоятининг Бўстонлиқ туманидаги қишлоқда Пскем ГЭС қурилиш ишлари бошлаб юборилган. Пскем ГЭС Тошкентдан шимоли-шарқда 120 км масофада жойлашган бўлиб, Чорвоқ сув омборидан 45 км тепада жойлашган. Пскем ГЭСнинг электр энергия имконияти 404 мвт.ни ташкил этади. Катталиги бўйича Пскем ГЭСи Чорвоқ ГЭСдан кейинги иккинчи ўринни эгаллайди. Пскем ГЭС йилига 900 млн. кВт электр энергияси ишлаб чиқарди ва электр энергия етказиб берувчи энг керакли манба ҳисобланади. Пскем сув омбори тўла ҳажмда 520.8 млн М3 сувни ташкил қилиб, ундан олинадиган самарали сув куби эса 486.5 млн М3 ташкил қилади. Пскем дарёсида ушбу гидроэлектростанцияси қурилиши мамлакатимизда ёқилғи энергетик ресурсларини сақлаб қолишини таъминлайди. Йилига 300 минг тонна шартли ёнилғи ўрнини босади. Бу билан 250 млн.м3 табиий газ ва 900 минг тонна Ангрен кўмирини тежаб қолиш мумкин. Пскем ГЭС қурилиши натижасида шу ҳудудда яшовчи аҳолининг турмуш шароитининг ижтимоий-иқтисодий ўсишига туртки бўлади. Замонавий муҳандислик ва ижтимоий инфраструктура яратилишига олиб келади. Аҳолини иш билан таъминлайди.\nҲозирги кунда Пскем ГЭС қурилиши ишлари бошлаб юборилган.\nПскем ГЭСда олиб борилаётган ишларни назорат қилиш мақсадида 1 октябрь куни навбатдаги йиғилиш-музокаралари бўлиб ўтди. Мазкур йиғилишни “Ўзбекгидроэнерго” АЖ бошқаруви раиси Сангинов Абдуғани Абдураҳмонович олиб борди. Йиғилишда барча мутассади ташкилот раҳбарлари ва “Ўзбекгидроэнерго” АЖ ходимлари ҳамда Геология ва минералогия Давлат қўмитаси вакиллари иштирок этишди. Объектда олиб ишлар юзасидан маълумот берилди. Пскем ГЭС учун қурилаётган барча объектлар кўздан кечирилди. Керакли тавсиялар бериб ўтилди.


Испания клублари УЕФА рейтингида рекорд даражадаги балларни йиғди\n10:42 / 06.05.2016\nИспания клублари УЕФА коэффициентлар жадвалида бир мавсумда қўлга киритган баллари бўйича янги рекордни қайд этди.\nИспаниянинг икки клуби Европа Лигаси ярим финалида иштирок этди. «Вильярреал» меҳмонда «Ливерпуль»га имкониятни бой бериб (0:3) мусобақани тарк этган бўлса, «Севилья» ўз уйида «Шахтёр»ни мағлубиятга учратиб (3:1) финал йўлланмасини қўлга киритди.\nНатижада Испания коэффициентлар жавдалида яна муҳим уч очкога (2 – ғалаба учун, 1 – финал йўлланмаси учун) ва умумий ҳисобда 0,429 очко умумий коэффициент (тўпланган очко, еттига – жорий мавсумда мамлакат шарафини еврокубокларда ҳимоя қилган жамоалар сонига бўлинади). Энди бу кўрсаткич 23,357 баллни (ҳозиргиси билан қўшиб ҳисоблаганда жами бешта мавсум ҳисоб-китоблари бўйича) ташкил қилди.\nОлдинги рекорд ҳам Испания томонидан 2013/14 мавсумда ўрнатилганди — 23,000 балл. Ўшанда ҳам Европа чемпионлар Лигаси финалида «Реал» ва «Атлетико» ўйнаган, Европа Лигаси финалида эса «Севилья» ғалаба қозонганди.\nОлдинроқ, Испания бир мавсумда умумий коэффициент баллари бўйича рекордни янгилаганди. 2014/15 мавсумда мамлакат 88,025 балл тўплаган бўлса, ҳозирда бу кўрсаткич 105,142 баллни ташкил қилмоқда.\nБу мавсумда «Реал» ва «Атлетико» ЕЧЛнинг 28 май куни ўтказиладиган финалида ўйнайди, «Барселона» турнирнинг чорак финалида иштирок этди. «Севилья» Европа лигаси финалида «Ливерпуль»га қарши майдонга чиқади. «Вильярреал» турнирнинг яримфиналигача, «Атлетик» чорак финалгача, «Валенсия» эса нимчорак финалгача етиб келди.\nМавсум давомида балл жамғариш бўйича иккинчи кўрсаткич еттита жамоаси билан еврокубокларда қатнашган Германияга (16,428) тегишли бўлди.


13:16 29.12.2017 Ҳавола олиш\nБитим Ўзбекистон ва Россия ўртасида атом энергиясидан тинч мақсадда фойдаланиш соҳасида икки томонлама ўзаро алоқалар учун ҳуқуқий асос яратади\nТОШКЕНТ, 29 дек — Sputnik. Ўзбекистон ва Россия ҳукуматлари ўртасида атом энергиясидан тинч мақсадларда фойдаланиш соҳадаги ҳамкорлик бўйича битим имзоланди.\nҲужжатни Ўзбекистон томонидан бош вазир ўринбосари Нодир Отажонов, Россия томонидан "Росатом" бош директори Алексей Лихачев имзолади.\nЎзбекистон атом энергетикаси учун миллий инфратузилмани яратиш ва такомиллаштириш ҳамда кадрларни тайёрлаш, мамлакатда АЭС ва тадқиқот реакторларини қуриш, шунингдек уларни бутун даврийлиги давомида қўллаб-қувватлаш, Ўзбекистон минерал-хомашё базасини ўрганиш билан уран конларини қидириш ва ўзлаштириш, уран моддасини сақлаш бўйича махсус жойларни асл ҳолатига қайтариш кабилар ўзаро манфаатли ҳамкорликни ривожлантиришнинг истиқболли йўналишлари ҳисобланади.\nБитим аниқ лойиҳалар ва илмий тадқиқотларни бажариш учун қўшма ишчи гуруҳларни ташкил этиш ҳамда экспертлар билан алмашиш, семинарларни ташкиллаштиришни ҳам кўзда тутади.\nРоссия бош вазири Дмитрий Медведевнинг 2017 йил 2 ноябрда Ўзбекистонга ташрифи доирасида "Росатом" давлат корпорацияси ва Ўзбекистон Фанлар академияси ўртасида атом энергиясидан тинчлик мақсадларида фойдаланиш борасида ҳамкорлик қилиш ҳақидаги меморандум имзоланганди.


Таваллуд топган сана: 4 avgust 1908 йил\nВафот этган сана: 31 dekabr 1989 йил\nЎзбекистонда хизмат кўрсатган геолог Борис Александрович Бедер, Тошкент минерал сувини биринчи кашф этган инсондир. У томонидан 220 тадан ортиқ илмий ишлар нашр қилинган бўлиб, 190 таси Ўзбекистон геологик фондида сақланиб келинмоқда. Борис Александрович Бедер тўғридан – тўғри Ўзбекистоннинг 30 дан ортиқ минерал, саноат ва термал сувларининг очилиши ва ўрганишида иштирок этган. У “Ўзбекистонда хизмат кўрсатган геолог” ва “Конларни кашф қилган” каби фахрий унвонлар билан тақдирланган.\nБорис Александрович Бедер 1908 йили 4 август куни Тошкент шаҳрида, хизматкор оиласида туғилган. 1925 йили мактабни тугатгач, САГУнинг геологик бўлим физика-математика факультетига ўқишга қирди. 1930 йили кейинчалик қайта ташкил этилган Ўрта Осиё геология-қидирув институтни “Гидрогеология” мутахассислиги бўйича битирди. Кейин эса, Ўрта Осиё геология-қидирув бошқармасига ишга юборилди (ҳозирги кунда Ўзбекистон Республикаси Геология ва минерал ресурслар Давлат қўмитаси).\nТурли гидрогеологик партияларда раҳбар ва технорук бўлиб ишлаган. 1943 йил март ойидан бошлаб Ўзбекистон гидрогеологик йиғма харитасини ишлаб чиқарувчи Ўзбек гидрогеологик экспедициясида раҳбар бўлиб, 1944 йил август ойидан бир вақтнинг ўзида Геологик бошқармасининг гидрогеология бўлимида бўлим бошлиғи бўлиб ишлаган. 1947 йил ишлаб чиқаришдан узилмаган ҳолда Б.А.Бедер кандидат диссертациясини тайёрлаб, ҳимоя қилган.\n1951 йил мартда бирлашган гидрогеологик экспедиция ташкиллаштирилишида бош геолог сифатида иштирок этган бўлиб, сўнг дала гидроминерал партияси бўлим бошлиғи ва техноруки бўлган. 1960 йил майда Б.А.Бедер Геология ва минерал ресурслар Ўрта Осиё илмий - тадқиқотлари институтида танлов асосида бош илмий ходим, Гидроминерал хомашё лабароторияси раҳбари сифатида ишга қабул қилинди. 1970 йилдан бошлаб ва умрининг охирги кунларигача ГИДРОИНГЕО институтида ишлаган.\nБ.А.Бедернинг умумий геологик стажи - геологик ташкилотларида доимий ишлаган ҳолда 60 йилни ташкил қилади. Шундан, 30 йилдан ортиғини Ўзбекистон ва бошқа Ўрта Осиё республикалари артезиан ҳавзалар, минерал, саноат, даволашга оид ва термал сувлар соҳасини ўрганишга бағишлаган. У томондан 220 тадан ортиқ илмий ишлари нашр қилинган бўлиб, ва яна тахминан 190 тага яқини геологик фондларда сақланмоқда.\nЎзбекистонда хизмат кўрсатган Борис Александрович Бедернинг номи Ўрта Осиёнинг гидроминерал ресурслар тадқиқотларини ривожлантириш билан боғлиқ. У тўғридан – тўғри Ўзбекистоннинг 30 дан ортиқ минерал, саноат ва термал сувларининг очилиши ва ўрганишида иштирок этган. Унинг раҳбарлигида ўтган асрнинг 30-йилларида Ўрта Осиё бўйича гидрогеологик материалларнинг йирик фонди ташкил этилган. Ўзбекистоннинг ер ости сувларнинг биринчи кадастри ва кичик масштабли гидрогеологик хариталар тўплами тузилган.\nУ Иккинчи жаҳон уруши йилларида чиқган, кўп томли “Ўзбекистон ер ости сувлари” монографиясининг муаллифи ва муҳарри ҳисобланади. У томондан Ўрта Осиё минерал ва термал сув конларининг тарқалиш қонунийлиги аниқланган. Шунингдек, у томондан гидрогеологик нефт газ қидируви мезонлари таклиф этилган ва нефт сувларидан бальнеология мақсадида ишлатиш ва ундан йод ҳамда бром олишда кўрсатмалар берилган.\nБ.А.Бедер томонидан аниқланган Чортоқ, Чимён, Тошминсувлари, Қизилтепа, Чинобод, Жайронхона (Ўзбекистон), Шаамбар, Қизилтумшуқ, Ҳавотоғ (Тожикистон), Чанғиртог, Чоур (Қирғистон), Челекен (Туркманистон) ва бошқа термал ва минерал сув конлари кенг тарзда фойдаланилмоқда. Б.А.Бедернинг ҳозирги кунда амалий 10 дан ортиқ табиий минерал сувларни қуйиш заводларини яратишда қўшган ҳиссаси улкандир.\nБ.А.Бедер ер ости сувларини ифлосланиши ва қуришига қарши курашда фаол иштирок этган. У кўп йиллар давомида республика ер ости сувларини ҳимоя қилиш бўйича Республика табиатни асраш жамияти президиуми аъзоси ҳисобланган.\nБ.А.Бедернинг кўп йиллик фаолияти республика ҳукумати томонидан юқори баҳоланган. У Меҳнат қизил байроғи ордени, Ўзбекистон Юқори Кенгаш Президиумининг 3 та фахрий ёрлиғи ва 7 та медаллари билан тақдирланган. У “Ўзбекистонда хизмат кўрсатган геологи”, “Конларни кашф қилган” фахрий унвони, Республика табиатни асраш жамияти томонидан “Табиатни асрашда қўшган ҳиссаси” учун медаль билан мукофотланган.\nБорис Александрович Бедернинг номи ҳамиша Ўзбекистоннинг геология ва гидрогеологиясини ўрганиш тарихида абадий муҳрланган.


May 2018 – Page 10 – КУН УЗ\nГлавная / 2018 / May (страница 10)\nАрманистон хукмрон партияси бош вазир сифатида Пашинянни сайлашга ваъда берди\n07.05.2018\tЖахон Comments Off on Арманистон хукмрон партияси бош вазир сифатида Пашинянни сайлашга ваъда берди\nАрманистон Республика партияси мухолифат етакчиси Никол Пашинянни бош вазир этиб сайлашга ваъда берди. Бу хакда журналистларга парламент вице-спикери, партиянинг ижроия органи аъзоси Эдуард Шармазанов маълум килган. “Биз зарур овозлар билан, парламент таркибининг учдан бир кисми илгари сурган номзод, бу холда Пашинянни сайлашга ёрдам берамиз. Партия ва фракция карори билан депутатларимиз …\n“(Эй Мухаммад,) уз жонларига зулм килган бандаларимга айтинг: “Аллохнинг рахматидан ноумид булмангиз! Албатта, Аллох барча гунохларни магфират килур. Албатта, Унинг узи магфиратли ва рахмлидир. Сизларга азоб келиб, сунгра ёрдам берилмай колишидан илгари Раббингизга кайтинглар ва Унга буйин сунинглар!” (Зумар, 53-54). Мазкур оятнинг нозил булиш сабаби хакида куплаб ривоятлар мавжуд. Ибн Аббосдан …\n07.05.2018\tМаданият Comments Off on “Ок ва кора”\nБиз билганимиз ранглар иккига булинади – иссик ва совук. Оламнинг тарозиси хам иккиликка асослангандек гуё – яхшилик ва ёмонлик. Билганимиз оламлар хам иккита – фоний ва бокий. Фоний хаётдаги хаёт тарзимиз бокий хаётдаги икки манзилдан бирига йулланма беради – ё жаханнам ёки жаннат! Одам боласи ана шу иккиликлар, ок ва …\nМУХОЖИР – Шеърлар\nКиргизистонда норозиликлар сабабли уран конидаги ишлар тухтатилди\nОта-онам Давлатим: Шеър – ашула


UzLAB - Ўзбекистонни дунё адабиёти ва санъати билан боғловчи мустақил митти кўприк | Azam Abidov\n“Ёзувчи/рассом/маданият ходими резиденцияда” дастури – UzLAB – Uzbekistan’s Literature and Art Bridge – Ўзбекистонни дунё адабиёти ва санъати билан боғловчи мустақил митти кўприк. У асосан ўн кундан тўрт ҳафтагача муддат ичида Ўзбекистоннинг камида учта шаҳридаги адабий, дўстона, дилкаш давраларда бўлишни истовчи чет эллик ёзувчи, шоир, таржимон, рассом, маданият ходими учундир.\nДастур 2018 йил октябрь ойида лойиҳа-тажриба сифатида очилган ва ҳозиргача унда ўндан зиёд хорижий давлатдан 20 нафардан ортиқ ижодкор иштирок этди. Жорий йил 25 сентябрдан 10 октябргача давом этадиган резиденция дастурида эса узоқ-яқин мамлакатлардан 20 нафар шоир, рассом, ёзувчи иштирок этади.\nУшбу “Ижодий туризм” дастури бир йилда тўрт марта махсус ташкиллаштирилади. Хорижлик ижодкорларнинг катта қизиқиши туфайли, йилнинг исталган пайтида 2-4 кишилик қўшимча гуруҳларни ҳам қабул қилиш бошланди, яъни, дастур бундан буён йил бўйи давом этаверади.\n“UzLAB” мустақил ташаббус сифатида адабий, маданий алмашув, чет эллик муаллифлар билан мулоқот ва ўзаро алоқага очилиш, ўзбекистонлик ёзувчи, шоир, рассом ва маданият соҳаси вакилларига хорижлик ҳамкасблари билан мулоқот ўрнатиши учун имкон бериш ва шароит яратиш, келгусида фойдали дастур ва лойиҳалар устида биргаликда ишлаш учун адабий, профессионал муносабатларни йўлга қўйиш, кўргазмалар қилиш, чет тиллари курслари ташкил этиш, адабий таҳрирлар қилиш, китоблар чоп этиш баробарида чет эллик ижодкор туристларни Ўзбекистонга жалб этишни кўзда тутади. Мазкур дастур келгусида Ўзбекистон ўзининг кенг кўламли Халқаро ижодий дастурларини, Халқаро ёзувчилар ва шеърият фестивалларини, Халқаро ижод уйларини очишига туртки бўлишни мақсад қилади. Бу ижодий ташаббус шартига кўра, дастур иштирокчилари меҳмонхонада эмас, ўзбекистонлик ёзувчи, шоир, рассом ва маданият ходимларининг уйларида улар билан бирга яшайди ва ижод қилади.\n“UzLAB “мушоира ва бадиий ўқиш кечалари, қисқа муддатли чет тили курслари ва суҳбат клублари, ёзувчи, шоир, рассом ва талабалар билан учрашувлар, кутубхона, адабиёт ва уй-музейлари, ва албатта Ўзбекистоннинг диққатга сазовор, тарихий шаҳарлари ва зиёртгоҳларига саёҳатни ўз ичига олади.\nЎтган дастурлар аниқ натижаси ўлароқ, ўзбек ёзувчиларининг ҳикоялар тўплами, ўзбек шоиралари тўплами дастурда иштирок этган хориж ижодкорлар ёрдамида инглиз тилида китоб ҳолида нашр этилмоқда. Ўзбек шоирлари ижодидан намуналар эса инглиз, ҳинд, озарбайжон, қирғиз, болгар тилларига таржима қилинди.\nБолгар тилида ўзбек ёзувчилари ҳикоялари бирин-кетин онлайн адабиёт платформаларида нашр этила бошлади. Тез орада ҳинд шоираси Рану Униялнинг ўзбек тилидаги тўплами Хоразмда, Алишер Навоийнинг инглиз тилига ўгирилган “Фарҳод ва Ширин” достони ҳамда замонавий ўзбек шеърияти антологияси Ҳиндистонда босилиши режалаштирилган. Болгарияда Ўзбекистонга бағишланган алоҳида тақдимотлар қилинди, Озарбайжон, Қирғизистонда 10 га яқин нашрлар ўзбек адабиёти ва санъатига оид мақолалар берди. Дастур иштирокчилари ўз мамлакатларидаги адабий ва маданий доираларни Ўзбекистонга жалб қилишда, саёҳатларини уюштиришда жонбозлик қилмоқда.\nШу йил август ойида бир гуруҳ ўзбекистонлик ижодкорлар Болгариянинг Пловдив шаҳрига маданий-адабий алмашув дастурида иштирок этиб қайтди. Дастур бундай ижодий алмашувларни тез-тез амалга оширишни кўзлайди.


Имон Каримова: Онам Ўзбекистон ҳукумати билан келишилган шартларни бузмади (янгиланди) - BBC News O'zbek\nИмон Каримова: Онам Ўзбекистон ҳукумати билан келишилган шартларни бузмади (янгиланди)\nФото муаллифлик ҳуқуқи Imon Karimova\nБи-би-си билан суҳбатда Имон Каримова ўз онасининг уй ҳибсидан куч билан қайта тутиб олиб кетилганини даъво қилди.\nЎзбекистоннинг марҳум президенти Ислом Каримовнинг невараси 20 ёшли Имонга кўра, онаси Гулнора Каримова бир неча шартлар асосида турмадан уй қамоғига 2018 йил июнида кўчирилганди.\nИмон Каримова Би-би-сига онасининг уй кийимларида куч билан судраб олиб чиқилаётгани тасвирланган видеони тақдим этган.\nФото муаллифлик ҳуқуқи BBC UZBEK/Imon Karimova\nImage caption Гулнора Каримованинг Имон уйида тушган суратларидан бири\nВоқеа, унинг айтишича, 5 март куни рўй берган.\nБи-би-сининг бу видеони мустақил манбалардан тасдиқлаш имкони йўқ.\nИмоннинг айтишича, уй ҳибсига ўтказилиш шартларидан бирига кўра, Гулнора Каримова хорижда сақланаётган ўзига тегишли пул ва мулкларни Ўзбекистонга қайтариш бўйича ҳукумат билан ҳамкорлик қилиши керак эди.\nБу шартлар орасида Ўзбекистон ҳукуматида ҳозир қудратда бўлган айрим шахсларнинг номларини зикр этмаслик ҳам бор эди, дейди Имон.\nФото муаллифлик ҳуқуқи Instagram/ImanKarimova\nImage caption Имон Каримова\n"Рустам Иноятов МХХ раислиги лавозимидан олинишидан бир ҳафта ўтар-ўтмай Зангиотадаги турмага икки киши келиб онам билан музокараларни бошлаб юборишган. 2018 йил май ойида прокуратура ходимлари мени турмага олиб киришди. У ерга кириш мумкин эмасди, иккита дарвозадан ўтдик. Менга машинада яшириниб ўтиришни айтишди, чунки бу махфий учрашиш экан. Ниҳоят, онамнинг олдига кирдик, уни бир йилдан бери кўрмагандим.\nБу кишилар онамдан уларга ёрдам беришни, яъни судга мурожаат қилмасликни, билган ва кўрганларини ҳеч қаерда гапирмасликни, ҳозир қудратда бўлган шахснинг исмини тилга олмасликни исташди. Бу уларнинг шарти эди. Музокаралар бир неча кун давом этди, улар ҳар куни онамнинг олдига келишарди.\nУлар онамни уй ҳибсига ўтказишни хоҳлардилар. Улар онам бунинг учун кассация аризасини ёзишини сўрадилар. Лекин, турмадаги муддатингиз, айтайлик, ярим йил қолган бўлса, уй ҳибсида у 2 йилга алмаштирилар экан. Онам бунга рози бўлмади, чунки қонунга кўра, 2018 йил декабрида буткул озод бўлиши кутилаётганди. Бу талабларни қўйган киши кейин чиқиб прокуратурага телефон қилди ва онам рози бўлмаётганини айтди. Мен ҳам чиқиб қараб тургандим, у жуда асабийлашиб чўккалаб ўтириб, сигарет чекиб олди. Сўнг у қайтиб кирганида, онам: "Мен сизларга қандай ишонай, сизлар мени алдамоқчисизлар, мени шартли равишда муддатидан аввал озод қилиш ўрнига уй ҳибсига ўтказмоқчисизлар" деб норози бўлди. Онам муддатидан аввал шартли озод қилишларини истаганди.\nImage caption Гулнора яшаган уй\nБир неча кун ўтгач, мени яна турмага олиб боришди. Прокуратура одамларига телефон қўнғироғи бўлди ва барча томонлар онамни "шартли муддатидан аввал озод қилиш"га келишганлари айтилди. Онамни уйга олиб кетаётганимизда, онам улардан озод бўлиши ҳақидаги ҳужжат нусхасини сўради. Улар эса прокуратурага етиб олсак, нусха олиб беришларини айтишди. Лекин, барибир беришмади.\nОнам шартли равишда муддатидан аввал озод бўлиш учун уларнинг шартларига кўнганди ва бу шартлар фақат ярим йил амал қилиши керак эди.\nШартлари қуйидагича эди:\nКечки 22:00дан эрталабки 10:00гача уйда ўтириши керак.\nЖамоатчилик ишлари, конференциялар, митинг, партиялар мажлислари ва бошқа тадбирларда иштирок этмаслиги керак.\nДавлат идоралари ва бошқа идораларда бошқарув лавозимини эгалламаслиги керак.\nПул онам ва давлат ўртасида ўзаро бўлинади.\nОнамга телекоммуникация соҳасига алоқаси бўлмаган пулларини сақлаб қолиш, бошқаларини эса давлатга топшириш таклиф қилинди. Улар "Биз сиз бошқа манбалардан ишлаб топган пулларингизнинг бир қисмини ҳам оламиз" дейишди.\nБилганим шуки, камида 100 миллион доллар ҳақида гап кетди. Швейцариядаги адвокатларимиз онамнинг пулларини синчиклаб ҳисоблаб чиқишганида, 200 миллион долларни онам умуман телекоммуникация соҳасига алоқаси бўлмаган равишда ишлаб топгани аниқланди.\nБу шартлар ёзма равишда бизга берилмаган. Лекин, улар нимани ваъда қилишгани қоғозга қўл билан ёзиб берилган.\nУлар, ўз навбатида, онамнинг Тошкентдаги (биз катта бўлган) уйига, машиналаримизга ва совға қилинган мулкка даъво қилмасликни, ҳамда онамга тиббий муолажа учун Исроилга чиқиб келишни ваъда қилишди. Улар, онам ўзини ҳимоя қилмаслиги шарти билан, Швейцариядаги суд ишини ёпишни ҳам ваъда қилишди.\nImage caption Умрининг охирги ойларида Ислом Каримов ўз неваралари Имон ва Исломни кўришдан бош тортган\nПрокуратура онамни эндиликда уй ҳибси шартларини "фаол бузиш"да айблаяпти. Улар бу билан онамнинг Швейцариядаги адвокати билан мулоқотда бўлганини назарда тутишяпти.\nАслида эса, улар онамнинг қўлида телефон бўлганини бир неча марта кўришган. Онам уйда қўл телефони билан юрганини кўришган, интернетга кира олишини билишган. Мен билмайман, нега айнан ҳозир улар бу каби айбловларни илгари суришяпти.\n2017 йилда ҳукм чиққанини биз билмаймиз. Аввалги ҳукмлар ҳам шундай бўлганди - битта суд ошхонамизда бўлган, итим ҳам бор эди у ерда.\nТурма раҳбари бўлган аёл онамга қарши кайфиятда бўлиб келган. У онамнинг олдига посилкалар киритилишига рухсат бермасди. Баъзи нарсаларни эса мендан олишарди, кейин эса онамга берилмагани аён бўларди.\nМенга бошқалар айтишларича, онамни 1 ойча якка ушлашган, кейин эса 10дан ортиқ аёллар ётадиган умумий камерага ўтказиб, ёмон жойни беришган, шундоққина эшикнинг олдида. Ҳаммага уйларидан иссиқ кийимлар олиб келтирилган, лекин онамга иссиқ кийим олиб келишга рухсат беришмаган.\nТурмадаги бошқа маҳбус аёллар онамга нормал муносабатда бўлишган. Бири ҳатто онамнинг хайрия ташаббуслари ёрдамида саратон касалидан омон қолган экан.\nОнамга тегишли деб кўрилган хориждаги кўчмас мулкларни ҳукуматда ишлайдиган қандайдир одамлар онамнинг имзоси билан бориб, онамнинг ишончли кишиси дея ўзларини тақдим қилиб, ўз номларига ўтказиб олишган. Биз билмаймиз бу мулклар ҳозир кимнинг қўлида эканини.\nБиздаги бор маълумотга кўра, ҳозир турмада жазо ўтаётган онамнинг собиқ ходимлари мажбуран Миллий Хавфсизлик Хизмати (МХХ) ходимлари билан хорижга учиб олиб борилганлар, пулларни банкдан чиқариб олиш учун…\n2017 йил Лола Каримова билан кўришиш\nБувим мени ҳар-ҳар замон олдига чақириб турарди. 2017 йил августида у яна чақирди. Борсам, онам менга турмадан йўллаган хат бувимнинг қўлида экан. Унда онам бир ойлардан кейин чиқаман, биз келишиб олдик, деб ёзганди.\nБувимнинг олдига келганимда, у ерда Лола ҳам ўтирган экан. Уни чамаси беш йилча кўрмагандим. Нормал ҳол-аҳвол сўрашдик, бироз гаплашдик. Лола менга бобомга ёдгорлик ҳайкали очилаётгани, ва агар мен у билан борсам, онамга қандай ёрдам бериш мумкинлигини ҳам муҳокама қилишимиз мумкинлигини айтди.\nМен ёрдам сўрадим, ҳеч бўлмаса қонуний йўллар билан адвокат ёллашни сўрадим, лекин ҳеч қандай ёрдам бўлмади.\nЛола Каримова-Тиллаева нима дейди?\nФото муаллифлик ҳуқуқи FACEBOOK/LOLA_KARIMOVA-TILLAYEVA\nImage caption Лола Каримова ўз жияни Имон билан 2017 йил август ойида Татьяна Каримова хонадонида учрашган.\nЛола Каримова-Тиллаевага яқин манбанинг билдиришича, Лола ҳақиқатдан ҳам ўз жияни Имон билан 2017 йил август ойида Татьяна Каримова хонадонида учрашган.\n"Имон унга яқинда Гулнора Каримова озод бўлиши ҳақида айтган. У билан суҳбатдан маълум бўлишича, Имон Гулнора Каримованинг Тошкент ва Швейцариядаги адвокатлари билан алоқада бўлган. Ўшанда Имон Гулнора Каримова билан адвокатлари алоқада эканини ҳам айтган. Аммо Лоладан адвокатлар бўйича ёрдам сўралмаган. Икки соатлик учрашув давомида суҳбат 90 фоиз Имоннинг келажаги ҳақида бўлган. Асосий урғу унинг таълим олиши ва ўқишларини тўхтатиб қўймаслигига берилган. Лола Каримова-Тиллаева шунингдек, Имонга отаси Мансур Мақсудий томонидан таклиф қилинган ёрдам таклифини рад этмасликни ва чет элда ўқишини давом эттиришини маслаҳат берган," - дейди манба.\nГаянэ, Рустам ва бошқалар…\nГаянэ онам билан битта турмада ўтирган. Бир неча марта онам уни узоқдан кўрган, лекин мулоқот қилишмаган, чунки икковига ҳам бу тақиқланган. Гаянэни кўп қўрқитишган. Лекин, уни бир неча бор хорижга ва прокуратурага олиб боришгани бизга маълум. Мақсад - Гаянэ ёрдамда пулларни қайтариш бўлган "…\nГулнора Каримованинг 26 ёшли ўғли Ислом қўшимча қилишича, ўзини "Гулнора Каримова" дея таништирган сохта аёллар, ҳамда онасининг ишончли одами деб ўзини тақдим қилган эркаклар турли компаниялар ва банкларга бориб, Гулнора Каримовага тегишли пулларни олишга уринганлар.\n"Ҳар сафар шундай қилишганда, менга у компания ё банкдан телефон қилишарди ва хабардор қилишарди... Гап шундаки, энг бошида Ўзбекистон ҳукумати Швейцариядаги пуллар онамга тегишли эканини исботламоқчи эди. Лекин, ўтган июнь ойида Ўзбекистонда бу пуллар онамга эмас, балки Гаянэ ва Рустам Мадумаровга тегишли деган қарор қилинди. Бундан мақсад, пуллар қайтарилишини осонлаштириш. Онамга тегишли дейишса, қайтариш қийин бўлади," - дейди Ислом Каримов.\nБи-би-си Ўзбек хизмати Имон ва Исломнинг бу даъволарини мустақил манбалар томонидан тасдиқлаш имконига эмас.\nГулнора Каримова нима истайди?\nФото муаллифлик ҳуқуқи GulnaraKarimova\nImage caption Прокуратура маълумотларига кўра, Каримова бошқарган жиноий гуруҳнинг 12та хорижий давлатда легаллаштирган маблағлари аниқлаштирилган. Уларнинг умумий миқдори 1,5 миллиард долларга яқин.\nОнам мамлакатни тарк этишни ва ўз саломатлигини тиклашни истайди, дейди Имон.\nИслом Каримов ва Имон Каримова ҳозирда Буюк Британияда истиқомат қилишмоқда.\nАмерика фуқароси Имоннинг Би-би-сига айтишича, унга мамлакатдан чиқиши борасида ҳеч қандай шарт қўйилмаган.\nБундан бир ҳафта бурун АҚШ адлия вазирлиги Гулнора Каримовани халқаро телеком компанияларидан $865 миллион миқдорида пора олишда айблади.\n6 март куни Ўзбекистон Бош прокуратураси ўз сайтида чоп қилган баёнотда, Гулнора Каримова "жазони ўташ даврида суд томонидан ўрнатилган чекловларни мунтазам равишда бузиб, ўзига юклатилган мажбуриятларни бажармаган"ини ёзди.\nПрокуратура, шунингдек, Каримова "жиноят иши бўйича аниқланган ўзи томонидан етказилган зарарнинг қопланишига фаол тўсқинлик қилган," дея у яна умумий тартибли колонияга ўтказилиши қарор қилинганини маълум қилди.\nБаёнотда айтилишича, "Жиноят ишлари бўйича Тошкент вилояти судининг 2017 йил 18 декабрдаги ҳукми билан 1972 йилда туғилган Каримова Гулнора Исламовнага 10 йил озодликдан маҳрум қилиш жазоси тайинланган. Аммо, инсонпарварлик нуқтаи назаридан ҳамда маҳкума жиноий йўл билан орттирилган пул маблағларини қайтариш ва давлатга етказилган зарарни қоплаш мажбуриятларини ўз зиммасига олганлигини эътиборга олган ҳолда, жиноят ишлари бўйича Тошкент вилояти судининг 2018 йил 1 июлдаги ажрими билан Гулнора Каримовага тайинланган жазо 5 йил муддатга озодликни чеклаш жазосига алмаштирилган. Озодликни чеклаш жазосини ўташ жойи этиб маҳкума Гулнора Каримованинг ўз танловига кўра, қизи Иман Каримованинг яшаш жойи белгиланган."\nАммо, мазкур ҳукм шу вақтгача прокуратура томонидан жамоатчилик ё матбуотга хабар қилинмаганди.\nИкки йил аввал Бош прокуратура ўз сайтида Гулнора Каримова иши ҳақида ёзиб, у 2015 йилда 5 йилга озодлик маҳрум қилингани ва жазони ўтаётганини хабар қилганди.\nБи-би-си мурожаатига жавобан, Бош прокуратура 2015 йил ва 2017 йил суд ишлари алоҳида суд ишлари ва алоҳида ҳукмлар чиқарилганини тасдиқлади.\nБи-би-си Гулнора Каримованинг қизи Имоннинг даъволари бўйича Ўзбекистон мулозимларига, жумладан Ўзбекистон Бош прокуротурасига мурожаат қилди.\nМурожаатларимизга ҳали жавоб берилгани йўқ.\nГулнора Каримованинг қизи Имон Тошкентда кўриниш берди\nЎзбекистон, Бош прокуратура: Гулнора Каримова жазонинг қолган қисмини умумий тартибли колонияда ўтайди


Мулоқот аввалида Спикер Н. Исмоилов коронавирус пандемияси шароитида беморларни самарали даволаш, реабилитация қилишда Ўзбекистонга кўрсатилган амалий кўмак учун Корея Республикаси халқига алоҳида миннатдорлик билдирди. Айни чоғда Ўзбекистон ва Кореянинг қадимий тарихий, дўстона алоқалари, аввалдан тараққий этган савдо-сотиқ муносабатлари ҳақида тўхталиб, бу борадаги ишлар ҳозирда барча соҳаларда жуда юқори даражада ташкил қилинаётганини эътироф этди.\nБинобарин, Президент Шавкат Мирзиёев Олий Мажлисга йўллаган Мурожаатномасида асосий ҳамкорларимиздан бири — Корея Республикаси билан кўп қиррали ва ўзаро манфаатли алоқаларни янада кенгайтиришга тайёрлигимизни билдирган эди.\nТаъкидлаб ўтилганидек, Ўзбекистон раҳбарининг 2017 йил ноябрь ойида Корея Республикасига давлат ташрифи икки томонлама муносабатларни тубдан янги босқичга олиб чиқди. Ўзбекистоннинг 2018 йилдан Корея Республикаси фуқароларига виза тизимини бекор қилганлиги икки мамлакат фуқароларининг ўзаро борди-келдиларининг фаоллашувига ҳамда ҳамкорликни юксалтиришга имкон берди. Қолаверса, ахборот технологиялари, рақамли тиббиёт, олий таълим ва маданият соҳаларида самарали ҳамкорлик йўлга қўйилган. Жанубий Корея тажрибаси мамлакатимизнинг мактабгача таълим тизимига кенг жорий этилмоқда.\nИкки давлат алоқаларини мустаҳкамлашда парламентлараро муносабатлар ҳам муҳим ўрин тутмоқда. Жумладан, 2017 йилнинг сентябрь ойида Корея Республикаси Миллий Ассамблеяси Спикери Чон Сэ Гюн бошчилигидаги делегация мамлакатимизга, 2018 йилда эса Қонунчилик палатаси Спикери Н. Исмоилов бошчилигидаги Олий Мажлис Қонунчилик палатаси делегацияси Корея Республикасига ташриф буюрди. Самимий ва конструктив руҳда ўтказилган музокаралар якунида парламентлар ўртасида ўзаро англашув Меморандуми имзолангани алоҳида эътиборга молик.\nБундан ташқари, мамлакатимизга давлат ташрифи доирасида 2019 йил 19 апрель куни Корея Республикаси Президенти Мун Чже Ин Ўзбекистон Республикаси Олий Мажлиси Қонунчилик палатасига ташриф буюриб, икки мамлакат парламентлари ҳукуматлараро ҳамкорлик муносабатларини ривожлантиришга муносиб ҳисса қўшишда давом этишига умид билдирган эди.\nҚонунчилик палатасидаги музокаралар чоғида томонлар икки мамлакат ўртасидаги парламентлараро мулоқотни янада тараққий эттиришдан манфаатдор эканликларини қайд этдилар. Жумладан, икки томонлама ҳужжатларни ратификация қилишни жадаллаштириш бўйича парламентлараро мулоқотни амалга ошириш, парламент фаолияти соҳасида тажриба алмашиш, Миллий Ассамблея илмий-тадқиқот маркази билан Олий Мажлис ҳузуридаги Қонунчилик муаммолари ва парламент тадқиқотлари институти ўртасидаги ҳамкорликни давом эттириш, қолаверса, парламентлар кутубхоналари ўртасида ўзаро тажриба алмашиш бўйича ҳамкорликни йўлга қўйиш борасидаги таклифларни кореялик парламентарийлар қўллаб-қувватладилар.\nКорея Республикаси Миллий Ассамблеяси Спикери Пак Бён Сок Ўзбекистон сўнгги йилларда иқтисодий-сиёсий жиҳатдан жадал ривожланаётган давлат сифатида дунё ҳамжамиятида муносиб ўрин эгаллаётганини эътироф этиб, Президент Шавкат Мирзиёев раҳбарлигида мамлакатда олиб борилаётган кенг кўламли демократик ислоҳотларни юксак баҳолади.\n— Икки мамлакат ўртасидаги дўстона, ўзаро ишончга асосланган алоқалар Корея ва Ўзбекистон раҳбарларининг қатъий сиёсий иродаси туфайли янада мустаҳкамланмоқда, — деди Спикер Пак Бён Сок. — Мамлакатингизга учинчи маротаба ташриф буюришим. Очиғини айтишим керак, сўнгги ташрифимдан сўнг, юртингиз ҳар жиҳатдан ўзгарганига, барча соҳаларда тараққиёт динамикаси ўсганига амин бўлдим. Бу мени ҳайратлантиради. Айниқса, Ўзбекистоннинг юқори ва қуйи палаталари парламентни ривожлантиришга, парламентлараро алоқаларни изчил йўлга қўйишга бор куч-имкониятларини ишга солаётгани манда катта таассурот қолдирди. Ҳозирда Корея ва Ўзбекистон ўртасида парламентлараро гуруҳ аъзолари шакллантирилган. Улар кўмагида икки томонлама муносабатлар янада ривожланмоқда.\nЎз навбатида, Н. Исмоилов Корея парламенти вакилларини Барқарор тараққиёт мақсадларига эришиш ва инсон ҳуқуқларини таъминлашда парламентлар ролини ошириш тўғрисидаги БМТ Бош Ассамблеясининг махсус резолюциясини қабул қилиш бўйича Ўзбекистон Республикаси Президенти Шавкат Мирзиёевнинг ташаббуси доирасида шу йил 24 июнь куни Бухоро шаҳрида ўтказилиши режалаштирилаётган “Барқарор мақсадларга эришишда парламентлараро глобал шериклик” мавзуидаги халқаро форумга, 2021 йил 12-13 август кунлари эса Тошкентда бўлиб ўтадиган Ёшлар ҳуқуқлари бўйича Бутунжаҳон конференциясига таклиф этди. Шунингдек, Корея Республикаси Миллий Ассамблеяси аъзоларининг 2021 йил 24 октябрда бўлиб ўтадиган Ўзбекистон Республикаси Президенти сайловида халқаро кузатувчи сифатида иштирок этиши мамлакатимиз учун муҳим аҳамият касб этишини билдирди.\nМулоқот чоғида Корея парламенти делегацияси аъзоларига Олий Мажлис Қонунчилик палатасининг фаолияти, сиёсий партиялар фракциялари, қўмиталар ҳақида батафсил маълумот берилди.\nШунингдек, учрашувда икки мамлакат ўртасида парламентлараро алоқаларни мустаҳкамлаш билан бирга, туризм, маданий-гуманитар каби соҳаларда ҳам ҳамкорликни янада ривожлантириш ва алоқаларни чуқурлаштириш юзасидан ҳукуматларимизни қўллаб-қувватлаш бўйича қизғин фикр алмашилди.\nКўришлар сони: 209


2018 йил сентябрь ойида жиноят ишлари бўйича Тошкент шаҳар Мирзо Улуғбек туман судида судланувчи Розматов Бахтиёр Комил ўғлига нисбатан жиноят иши кўриб чиқилди.\nАниқланишича, Б.Розматов 2018 йил 29 июнь куни тахминан соат 01:30 ларда Мирзо Улуғбек тумани, Паркент кўчасида жойлашган “Вачач” номли кафеда Д.Р. билан бирга ўтириб, меъёридан ортиқ спиртли ичимлик истеъмол қилади. Кафе ташқарисида шериги билан ўзаро жанжаллашиб, Д.Р.ни ҳеч бир сабабсиз уятли сўзлар билан ҳақорат қилиб, уни юз соҳасига мушти билан бир неча марта уриб, танасининг турли қисмларига тепиб, уни дўппослаб, тан жароҳати етказади. Шунингдек, жабрланувчи бошқарувидаги давлат рақами 01 К 090 GA бўлган “Ласетти” русумли автомашинаси орқа ўнг қанотига тепиб, пачоқлаб, мазкур автомашинага 726.220 сўмлик техник шикаст етказади.\nСуд Б.Розматовни Ўзбекистон Республикасининг Жиноят кодекси 277-моддаси 1-қисмида (Безорилик) кўрсатилган жиноятни содир этганликда айбдор деб топди ва 4 йил муддатга озодликни чеклаш жазоси тайинланди.\nБ.Розматовга ҳукм қонуний кучга киргандан сўнг яшаш жойини ҳукмни ижросини назорат қилувчи орган рухсатисиз ўзгартирмаслик, муайян жойларда кафе, бар, спиртли ичимликлар ичиш жойларига бормаслик ва Тошкент вилояти ҳудудидан ташқарига чиқмаслик тақиқлари юклатилди.\nКиритилди: 18:17 13.09.2018. Ўқилди: 365 марта. Фикрлар сони: 0 та.